open-index/open-wikipedia-markdown huggingface dataset:
আহমেদুল কবির

**আহমেদুল কবির** (৩ ফেব্রুয়ারি ১৯২৩ - ২৪ নভেম্বর ২০০৩) একজন রাজনৈতিক ও সাংবাদিক। তিনি গণতন্ত্রী পার্টি এর প্রতিষ্ঠাতা। ১৯৪৫-৪৬ সালে নির্বাচিত ডাকসুর প্রথম ভিপি।

## প্রাথমিক জীবন ও শিক্ষা
আহমদুল কবির ১৯২৩ সালের ৩ ফেব্রুয়ারি নরসিংদী জেলার পলাশ উপজেলার ঘোড়াশাল জমিদার পরিবারে জন্মগ্রহণ করেন। তার ডাক নাম মনু মিয়া। ঘোড়াশালের জমিদার আবু ইউসুফ লুৎফুল কবির ছিলেন তার পিতা। তার মায়ের নাম মরহুমা সুফিয়া খাতুন। তিনি ঢাকা বিশ্ববিদ্যালয় থেকে অর্থনীতিতে সম্মানসহ স্নাতক ডিগ্রি অর্জন করেন।

## কর্মজীবন
শিক্ষা জীবন শেষ করার পর তিনি রিজার্ভ ব্যাংক অব ইন্ডিয়ায় যোগ দেন। তারপর ইস্ট পাকিস্তান ফরেন এক্সচেঞ্জ বিভাগের প্রধান হিসেবে দায়িত্ব পালন করেন। ১৯৫০ সালে তিনি পাকিস্তানের বাণিজ্য মন্ত্রণালয়ে যোগদান করেন এবং সেখানকার প্রতিনিধী হিসেবে ১৯৫১ সালে গ্যাটে সম্মেলনে যোগদান করেন। ১৯৫৪ সালের জানুয়ারিতে নিজস্ব ব্যবসা শুরু উদ্দেশ্যে তিনি সরকারি চাকুরি ছেড়ে আসেন। তিনি পাকিস্তানের ইস্টার্ন মার্কেন্টাইল ব্যাংক এবং বাংলাদেশের আইএফআইসি ব্যাংক এর প্রতিষ্ঠাতা পরিচালক ছিলেন। এছাড়াও তিনি এসেন্সিয়াল ইন্ডাস্ট্রিজ, ভিটা কোলা ও বেঙ্গল বেভারেজ কোম্পানি’র মতো উল্লেখযোগ্য প্রতিষ্ঠান এর উদ্যক্তা।

## রাজনীতি
ন্যাশনাল আওয়ামী পার্টির প্রার্থী হিসেবে ১৯৬৫ সালে তিনি তদানীন্তন পূর্ব পাকিস্তান প্রাদেশিক পরিষদের সদস্য নির্বাচিত হন। বাংলাদেশ স্বাধীন হওয়ার পরে তিনি ১৯৭৯ সালের দ্বিতীয় জাতীয় সংসদ নির্বাচনে স্বতন্ত্র প্রার্থী হিসেবে তৎকালীন ঢাকা-২৫ ও ১৯৮৬ সালের তৃতীয় জাতীয় সংসদ নির্বাচনে নরসিংদী-২ নির্বাচনী এলাকা থেকে স্বতন্ত্র প্রার্থী হিসেবে অংশগ্রহণ করে বাংলাদেশ জাতীয় সংসদের সদস্য নির্বাচিত হন। ১৯৭০ থেকে ১৯৮০ সাল পর্যন্ত সময়ে তিনি পৃথিবীর বিভিন্ন আন্তর্জাতিক সম্মেলনে যোগদান করেন। রোমে ফাও-এর কনফারেন্সে প্রতিনিধি হিসেবে যোগ দেন। ইইসি দেশগুলোতে তিনি বাণিজ্য প্রতিনিধি দলের নেতৃত্ব দেন। কবির তদানীন্তন পাকিস্তান ন্যাশনাল আওয়ামী পার্টির কেন্দ্রীয় কমিটির সদস্য ছিলেন। আশির দশকে তিনি গণতন্ত্রী পার্টি গঠন করেন যা এখন ১৪ দলের অন্যতম শরীক দল। মৃত্যুর আগ পর্যন্ত তিনি গণতন্ত্রী পার্টির সভাপতি ছিলেন।

## সাংবাদিকতা
কবির ১৯৫৪ সালে সংবাদ মাধ্যম সংবাদ-এর ব্যবস্থাপনা পরিচালক হিসেবে দায়িত্ব নেন। ১৯৭১ সালে মুক্তিযুদ্ধ চলাকালে পাকিস্তান সরকার ‘সংবাদ’ অফিস পুড়িয়ে দেয় এবং আহমদুল কবিরকে গ্রেফতার করে। ১৯৭২ সালে সম্পাদকের দায়িত্ব গ্রহণ করেন। ২০০১ সালে তিনি সংবাদ এর প্রধান সম্পাদক হন এবং আমৃত্যু এ দায়িত্বে ছিলেন।

## মৃত্যু
২০০৩ সালের ২৪ নভেম্বর কলকাতার একটি হাসপাতালে চিকিৎসাধীন অবস্থায় তিনি মৃত্যুবরণ করেন।

## তথ্যসূত্র

বিষয়শ্রেণী:নরসিংদী জেলার রাজনীতিবিদ
বিষয়শ্রেণী:১৯২৩-এ জন্ম
বিষয়শ্রেণী:২০০৩-এ মৃত্যু
বিষয়শ্রেণী:দ্বিতীয় জাতীয় সংসদ সদস্য
বিষয়শ্রেণী:ন্যাশনাল আওয়ামী পার্টির রাজনীতিবিদ
বিষয়শ্রেণী:তৃতীয় জাতীয় সংসদ সদস্য
বিষয়শ্রেণী:২০শ শতাব্দীর সাংবাদিক
বিষয়শ্রেণী:বাংলাদেশের কমিউনিস্ট পার্টির রাজনীতিবিদ
বিষয়শ্রেণী:বাংলাদেশী সাংবাদিক
বিষয়শ্রেণী:২০শ শতাব্দীর বাংলাদেশী ব্যবসায়ী
আব্দুর রহমান

**আব্দুর রহমান** এবং প্রায় এই ধরনের নামের বানান দ্বারা বোঝানো হতে পারে -

* আব্দুর রহমান (ফরিদপুরের রাজনীতিবিদ), বাংলাদেশের রাজনীতিবিদ যিনি বর্তমানে ফরিদপুর-১ আসনের সংসদ সদস্য এবং বাংলাদেশের মৎস্য ও প্রাণিসম্পদ মন্ত্রী।
* আবদুর রহমান (টাঙ্গাইলের রাজনীতিবিদ), বাংলাদেশের রাজনীতিবিদ যিনি টাঙ্গাইল-৫ আসনের সংসদ সদস্য ছিলেন।
* আব্দুর রহমান (ভারতীয় রাজনীতিবিদ), মুরারই বিধানসভা কেন্দ্রের বিধায়ক।
* আব্দুর রহমান (নোয়াখালীর রাজনীতিবিদ), বাংলাদেশের রাজনীতিবিদ যিনি নোয়াখালী-৫ আসনের সংসদ সদস্য ছিলেন।
* আব্দুর রহমান (বুদ্ধিজীবী), কারমাইকেল কলেজের রসায়ন বিভাগের একজন প্রভাষক ছিলেন। যিনি ১৯৭১ সালে পাকিস্তান হানাদার বাহিনীর হাতে নিহত হন।

## আরও দেখুন

* আবদুর রহমান (দ্ব্যর্থতা নিরসন)
* আব্দুর রহমান উকিল, বাঙালি রাজনীতিবিদ যিনি পূর্ব পাকিস্তান প্রাদেশিক পরিষদের দুই সদস্য ছিলেন।

* আব্দুর রহমান বাবা, রহমান বাবা নামেও পরিচিত, পাকিস্তানের একজন স্বনামধন্য পশতু সুফি দরবেশ এবং কবি ছিলেন।
* আব্দুর রহমান বদি, বাংলাদেশের রাজনীতিবিদ যিনি কক্সবাজার-৪ সংসদ সদস্য ছিলেন।
গাট্টু বাট্টু

***গাট্টু বাট্টু*** হলো একটি ভারতীয় এনিমেশন টেলিভিশন ধারাবাহিক। এটি তুনজ এনিমেশন কর্তৃক প্রযোজিত এবং নিকোলিদিয়নে সম্প্রচারিত হয়। ১ মে ২০১৭ থেকে এটির সম্প্রচার শুরু হয়।

## কাহিনী সংক্ষেপ
ভিশরামপুর শহরের দুই বন্ধু গাট্টু ও বাট্টু। বাট্টু সাধারণত বুদ্ধিমান এবং গাট্টু সাহসী, যে কিনা খলনায়কদের সাথে যুদ্ধ করে তাদেরকে হারিয়ে দেয়।

## চরিত্রসমূহ

* **বাট্টু**: ভিশরামপুর শহরের বাসিন্দা এবং সে বুদ্ধিমান।
* **গাট্টু**: গাট্টুও ভিশরামপুরের বাসিন্দা, সে একজন সাহসী এবং গাট্টু ও বাট্টু দুজনেই ভালো বন্ধু।
***শের সিং**: ভিশরামপুর শহরের ডন।
* **টিং টং** : ডাঃ ভাটাওডেকার এর বন্ধু। সে সামান্য মার্শাল আর্ট জানে এবং নেপালি ভাষায় কথা বলে।
* **ডাঃ ভাটাওডেকার**: ইনি একজন বিজ্ঞানী এবং তিনি গাট্টু-বাট্টু'র জন্য নতুন গ্যাজেট তৈরি করেন। তার সবচেয়ে ভালো বন্ধু টিং টং।
* **ডানিয়া**: শের সিং এর সহযোগী, তার ভালো বন্ধু বানিয়া।
* **বানিয়া**: শের সিং এর সহযোগী এবং ডানিয়ার বন্ধু। 
* **বিমা**: সে শের সিং এর ভালো বন্ধু। সে কমলা রঙের টিশার্ট ও আকাশি রঙের প্যান্ট পরিধান করে।
* **ইন্সপেক্টর মানমানি**: সে ভিশরামপুরের একজন পুলিশ ইন্সপেক্টর। সে চা পান করতে পছন্দ করে।
* *চম্মাক সিং*': সে একজন পুলিশ হাওলাদার।
* **মন্ত্রীজী**: সে ভিশরামপুর ও পাশের শহরগুলোর প্রধানমন্ত্রী। সে গাট্টু বাট্টুকে পুরস্কৃত করে যদি তারা চোর ধরতে পারে।

## অভ্যর্থনা
* গাট্টু বাট্টু'র মিউজিক ভিডিও প্রকাশের তিন সপ্তাহে মোট ২.৭ মিলিয়ন বার দেখা হয়েছিল।

## তথ্যসূত্র

বিষয়শ্রেণী:এনিমেশন কার্টুন ধারাবাহিক
বিষয়শ্রেণী:ভারতীয় কার্টুন ধারাবাহিক
বিষয়শ্রেণী:ভারতীয় অ্যানিমেটেড টেলিভিশন ধারাবাহিক
বিষয়শ্রেণী:নিকেলোডিয়নের (ভারতীয় টিভি চ্যানেল) মৌলিক অনুষ্ঠান
বিষয়শ্রেণী:ভারতীয় শিশুদের অ্যানিমেটেড হাস্যরসাত্মক টেলিভিশন ধারাবাহিক
বিষয়শ্রেণী:২০১৭-এ অভিষিক্ত ভারতীয় টেলিভিশন ধারাবাহিক
জেরাল্ডিন ফিট্‌জেরাল্ড

**জেরাল্ডিন ম্যারি ফিট্‌জেরাল্ড** (; জন্ম: ২৪ নভেম্বর ১৯১৩ - ১৭ জুলাই ২০০৫) ছিলেন একজন আইরিশ অভিনেত্রী এবং আমেরিকান থিয়েটার হল অব ফেমের সদস্য। ষাট বছরের কর্মজীবনে তিনি বিভিন্ন ধরনের পার্শ্ব ভূমিকায় অভিনয় করেছেন এবং *উদারিং হাইটস* (১৯৩৯) চলচ্চিত্রে অভিনয় করে শ্রেষ্ঠ পার্শ্ব অভিনেত্রী বিভাগে একাডেমি পুরস্কারের মনোনয়ন লাভ করেন।

## প্রারম্ভিক জীবন
ফিট্‌জেরাল্ড ১৯১৩ সালের ২৪শে নভেম্বর আয়ারল্যান্ডের কাউন্টি উইকলোর গ্রেস্টোন্সে জন্মগ্রহণ করেন। তার পিতা এডওয়ার্ড মার্টিন ফিট্‌জেরাল্ড ছিলেন একজন অ্যাটর্নি এবং মাতা এডিথ ক্যাথরিন রিচার্ডস। তার পিতা রোমান ক্যাথলিক ধর্মাবলম্বী এবং তার মাতা ছিলেন অ্যাংলো-আইরিশ ও প্রোটেস্ট্যান্ট ধর্মাবলম্বী, যিনি পরবর্তীকালে ক্যাথলিক ধর্ম গ্রহণ করেন।

তিনি ডাবলিন স্কুল অব আর্টে চিত্রকলা বিষয়ে পড়াশোনা করেন। তার খালা অভিনেত্রী শেলা রিচার্ডের অনুপ্রেরণায় তিনি ১৯৩২ সালে ডাবলিনস গেট থিয়েটারে অভিনয় জীবন শুরু করেন। ডাবলিনে দুই মৌসুম কাটানোর পর তিনি লন্ডনে চলে যান। সেখানে তিনি ব্রিটিশ চলচ্চিত্রে কাজ করে সফলতা অর্জন করেন। তিনি *দ্য মিল অন দ্য ফ্লস* (১৯৩৬) চলচ্চিত্রে ম্যাগি টুলিবার চরিত্রে অভিনয় করেন ও একই বছরের শেষের দিকে *দ্য টার্ন অব দ্য টাইড* এবং *ক্যাফে মাসকট* (১৯৩৭) চলচ্চিত্রে অভিনয় করেন।

## কর্মজীবন
ফিট্‌জেরাল্ড চলচ্চিত্রে সফলতা দিয়ে ১৯৩৮ সালে নিউ ইয়র্ক ও ব্রডওয়ে মঞ্চে কাজের সুযোগ পান। তিনি মার্কিন যুক্তরাষ্ট্রে অরসন ওয়েলসের বিপরীতে মার্কারি থিয়েটারের প্রযোজনায় *হার্টব্রেক হাউজ* মঞ্চনাটকে কাজ করেন। হলিউডের প্রযোজক হ্যাল বি. ওয়ালিস এই নাটকে তার কাজ দেখেন এবং তাকে ওয়ার্নার ব্রসের সাথে চুক্তিবদ্ধ করান। ১৯৩৯ সালে তার প্রধান দুটি সাফল্য হল *ডার্ক ভিক্টরি* চলচ্চিত্রে বেটি ডেভিসের সাথে ঘনিষ্ঠ বন্ধু চরিত্র এবং উইলিয়াম ওয়াইলারের *উদারিং হাইটস* চলচ্চিত্রের ইসাবেলা লিন্টন চরিত্র। দ্বিতীয় ছবিটিতে অভিনয়ের জন্য তিনি শ্রেষ্ঠ পার্শ্ব অভিনেত্রী বিভাগে একাডেমি পুরস্কারের মনোনয়ন লাভ করেন।

## তথ্যসূত্র

## বহিঃসংযোগ

* 
* 
* 
* 
* 

বিষয়শ্রেণী:১৯১৩-এ জন্ম
বিষয়শ্রেণী:২০০৫-এ মৃত্যু
বিষয়শ্রেণী:২০শ শতাব্দীর মার্কিন অভিনেত্রী
বিষয়শ্রেণী:আইরিশ গায়িকা
বিষয়শ্রেণী:আয়ারল্যান্ডীয় চলচ্চিত্র অভিনেত্রী
বিষয়শ্রেণী:আয়ারল্যান্ডীয় টেলিভিশন অভিনেত্রী
বিষয়শ্রেণী:আয়ারল্যান্ডীয় মঞ্চ অভিনেত্রী
বিষয়শ্রেণী:মার্কিন গায়িকা
বিষয়শ্রেণী:মার্কিন চলচ্চিত্র অভিনেত্রী
বিষয়শ্রেণী:মার্কিন টেলিভিশন অভিনেত্রী
বিষয়শ্রেণী:মার্কিন মঞ্চ অভিনেত্রী
বিষয়শ্রেণী:মার্কিন যুক্তরাষ্ট্রে আইরিশ অভিবাসী
বিষয়শ্রেণী:আলৎসহাইমারের রোগে মৃত্যু
বিষয়শ্রেণী:আমেরিকান থিয়েটার হল অব ফেমে অন্তর্ভুক্ত ব্যক্তি
বিষয়শ্রেণী:ডেটাইম এমি পুরস্কার বিজয়ী
বিষয়শ্রেণী:মার্কিন নাগরিকত্ব প্রাপ্ত ব্যক্তি
বিষয়শ্রেণী:আইরিশ বংশোদ্ভূত অভিনেত্রী
বিষয়শ্রেণী:২০শ শতাব্দীর মার্কিন সঙ্গীতশিল্পী
বিষয়শ্রেণী:২০শ শতাব্দীর মার্কিন গায়িকা
বিষয়শ্রেণী:আলঝেইমার রোগ থেকে মৃত্যু
বিষয়শ্রেণী:২১শ শতাব্দীর মার্কিন নারী
বিষয়শ্রেণী:মার্কিন যুক্তরাষ্ট্রের নাগরিকীকৃত নাগরিক
লক্ষ্মীপ্রসাদ দেবকোটা

**লক্ষ্মীপ্রসাদ দেবকোটা** (নেপালি: लक्ष्मीप्रसाद देवकोटा, ১২ নভেম্বর ১৯০৯ - ১৪ সেপ্টেম্বর ১৯৫৯, উচ্চারণ: **লক্স্মী প্রসাদ দেবকোটা**)  একজন নেপালি কবি, নাট্যকার এবং ঔপন্যাসিক ছিলেন। নেপালী সাহিত্যে তিনি মহা কবি (আক্ষরিক অর্থে: महाकवि) এবং সোনালি হৃদয়ের কবি হিসাবে পরিচিত।  দেবকোটা নেপাল ও নেপালি ভাষাতে সর্বশ্রেষ্ঠ কবি হিসাবেও পরিচিত। *মুনা মদন*, *সুলোচনা*, *কুঞ্জিনি*, এবং *শকুন্তলা* তার জনপ্রিয় কয়েকটি গ্রন্থ।

## জীবনী
দেবকোটার জন্ম ১২ নভেম্বর ১৯০৯ (১৯৬৬ কার্তিক ২৭ বিএস) লক্ষ্মী পুজার রাতে জন্মগ্রহণ করেন। তার পিতা তীল মাধব দেবকোটা এবং মাতা অমর রাজ্য লক্ষ্মী দেবী। তিনি কাঠমান্ডুর ঠাটুনাটিতে (বর্তমানে ধোবীধারা) জন্মগ্রহণ করেন। তার পিতা টিল মাধব সংস্কৃতে পণ্ডিত ছিলেন। সুতরাং, তিনি তার বাবার জিম্মাদারির অধীনে তার মৌলিক শিক্ষা অর্জন করেন। তিনি কাঠমান্ডুর দরবার উচ্চ বিদ্যালয়ে তার শিক্ষা শুরু করেন, যেখানে তিনি সংস্কৃত ব্যাকরণ এবং ইংরেজি উভয়ই অধ্যয়ন করেছিলেন। ১৭ বছর বয়সে পাটনা থেকে ম্যাট্রিকুলেশন পরীক্ষা শেষ করার পর, তিনি ত্রি-চন্দ্র কলেজথেকে আইনবিদ্যায় স্নাতকসহ এবং পাটনা বিশ্ববিদ্যালয় থেকে প্রাইভেট পরীক্ষার্থী হিসাবে কলাবিদ্যায় স্নাতক হন। পরিবারের আর্থিক অবস্থার কারণে তার স্নাতকোত্তর সম্পন্ন করার ইচ্ছা অসম্পূর্ণ থেকে যায়।

আইনজীবী হিসেবে স্নাতক হওয়ার এক দশক পরে, তিনি নেপাল ভাষানুবাদ পরিষদে (প্রকাশনা সেন্সর বোর্ড) কাজ শুরু করেন, যেখানে তিনি বিখ্যাত নাট্যকার বলকৃষ্ণ সামার সাথে দেখা করেন। একই সঙ্গে তিনি ত্রি-চন্দ্র কলেজ ও পদ্ম কন্যা কলেজে প্রভাষক হিসেবেও কাজ করেছেন।

## পরিবার
দেবকোটার ছেলে পদ্ম দেবকোটাও একজন কবি ও লেখক এবং তিনি কাঠমান্ডুর ত্রিভুবন বিশ্ববিদ্যালয়ের ইংরেজি বিভাগের অধ্যাপক হিসেবে বহু বছর কাজ করেছেন।

## স্বাস্থ্য
১৯৩০ এর দশকের শেষের দিকে, দেবকোটা স্নায়বিক বৈকল্যে ভুগছিলেন, সম্ভবত তার বাবা-মা এবং তার দুই মাস বয়সী কন্যার মৃত্যুর কারণে। অবশেষে, ১৯৩৯ সালে, তাকে পাঁচ মাসের জন্য ভারতের রাঁচির মানসিক আশ্রয়ে ভর্তি করা হয়। তার জীবনের পরবর্তী সময়ে আর্থিক ঋণ এবং তার কন্যাদের বিবাহ এবং যৌতুকের অর্থায়নে অক্ষম হওয়ার কারণে জীবনে যন্ত্রণা বাড়ে। তিনি একবার তার স্ত্রীকে বলেছিলেন, "আজ রাতে আসুন আমরা সন্তানদেরকে সমাজ ও যুবকের পরিচর্যায় ফেলে যাই এবং শোবার সময় এই পৃথিবী ত্যাগ করি, হয় পটাশিয়াম সায়ানাইড বা মরফিন বা এই জাতীয় কিছু খেয়ে।"

## গ্রন্থপঞ্জি
* 

## তথ্যসূত্র

বিষয়শ্রেণী:১৯০৯-এ জন্ম
বিষয়শ্রেণী:১৯৫৯-এ মৃত্যু
বিষয়শ্রেণী:২০শ শতাব্দীর কবি
বিষয়শ্রেণী:২০শ শতাব্দীর পুরুষ লেখক
বিষয়শ্রেণী:নেপালি ব্যক্তি
বিষয়শ্রেণী:কাঠমান্ডুর ব্যক্তি
বিষয়শ্রেণী:নেপালি পুরুষ কবি
বিষয়শ্রেণী:পাটনা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:২০শ শতাব্দীর অনুবাদক
বিষয়শ্রেণী:নেপালে ক্যান্সারে মৃত্যু
বিষয়শ্রেণী:মহাকবি
বিষয়শ্রেণী:নেপালি নাট্যকার
বিষয়শ্রেণী:নেপালি শিক্ষাবিদ
বিষয়শ্রেণী:নেপালি মানবতাবাদী
বিষয়শ্রেণী:নেপালি পুরুষ ঔপন্যাসিক
বিষয়শ্রেণী:নেপালি অনুবাদক
বিষয়শ্রেণী:নেপালি ভাষার কবি
বিষয়শ্রেণী:নেপালি ভাষার লেখক
বিষয়শ্রেণী:ইংরেজিকে অনুবাদক
বিষয়শ্রেণী:নেপালিকে অনুবাদক
বিষয়শ্রেণী:উইলিয়াম শেকসপিয়রের অনুবাদক
বিষয়শ্রেণী:ইংরেজিতে অনুবাদক
বিষয়শ্রেণী:নেপালের শিক্ষামন্ত্রী
বিষয়শ্রেণী:ত্রিভুবন বিশ্ববিদ্যালয়ের প্রাক্তন শিক্ষার্থী
বিষয়শ্রেণী:নেপালি হিন্দু
বিষয়শ্রেণী:গীতি কবি
বিষয়শ্রেণী:সাহিত্য অনুবাদক
বিষয়শ্রেণী:২০শ শতাব্দীর নেপালি কবি
বিষয়শ্রেণী:ইংরেজি-নেপালি অনুবাদক
বিষয়শ্রেণী:খস জাতিগোষ্ঠী
বিষয়শ্রেণী:বাহুন
পাটোয়ারী

**পাটোয়ারী** শব্দের অর্থ হিসাব রক্ষক, অতি হিসাবী, কূটকৌশলী। সুলতানী ও মুঘল শাসন আমলে ভূমি রাজস্ব সংক্রান্ত কাগজ বা দলিল সংরক্ষণের দায়িত্বে নিয়োজিত সরকারি কর্মকর্তাকে পাটোয়ারী বলে  । জমি চাষের নির্ভূল রেকর্ড, কৃষকের দখল করা সম্পত্তির পরিমাণ, শষ্যের ধরন এবং পরিশোধনীয় রাজস্ব ইত্যাদি যা সরকারের রাজস্ব প্রশাসনের জন্য অপরিহার্য, প্রভিতি বিবরন পাটোয়ারীদের বইএ বা রেজিস্টারে লিপিবদ্ধ থাকতো। আলাউদ্দীন খিলজি এ পদের প্রাতিষ্ঠানিক রুপ দিয়েছিলেন, শেরশাহ এবং আকবর এর রাজত্ব কালে এ পদটি প্রচলিত ছিল। সরকারের এই কর্মকর্তারা রাজস্ব সংক্রান্ত অন্যান্য কাগজপত্র ছাড়াও গ্রামের প্রত্যেক কৃষক কর্তৃক জমাকৃত অর্থের হিসাবও সংরক্ষণ করতেন। কর্নওয়ালিশ কোড এর অধীনে আসার কারণে পাটোয়ারী দফতর বিলুপ্ত হয়ে যায়। গ্রাম ও সমাজে পাটোয়ারীরা বেশ প্রভাবশালী ছিলেন। তখন থেকে পাটোয়ারী শব্দটি বংশ পদবী হিসেবে ব্যবহার করে আসছে বাঙ্গালী মুসলিম ও উত্তর পূর্ব ভারতের হিন্দুরা। অর্থাৎ সে সময় যারা সুলতান ও মুঘলদের হিসাব রক্ষক ছিল তাদের উত্তরপুরুষরা এখন পাটোয়ারী শব্দটি বংশ পদবী হিসেবে ব্যবহার করে বা করছেন।

## আরও দেখুন
*পাটোয়ারী (দ্ব্যর্থতা নিরসন)

## তথ্যসূত্র

বিষয়শ্রেণী:ভারতীয় সামন্ততন্ত্র
বিষয়শ্রেণী:পাকিস্তানের স্থানীয় সরকার
বিষয়শ্রেণী:দেশের প্রশাসনিক উপবিভাগের ধরন
বিষয়শ্রেণী:ভারতের স্থানীয় সরকার
বিষয়শ্রেণী:সরকারি পেশা
বিষয়শ্রেণী:ভারতীয় শব্দ ও বাক্যাংশ
বিষয়শ্রেণী:পাকিস্তানি শব্দ ও বাক্যাংশ
শাখাহার ইউনিয়ন

**শাখাহার ইউনিয়ন** বাংলাদেশের গাইবান্ধা জেলার একটি প্রশাসনিক এলাকা।

## প্রশাসনিক এলাকা
## জনসংখ্যার উপাত্ত
## স্বাস্থ্য
## শিক্ষা
## কৃষি
## অর্থনীতি
## উল্লেখযোগ্য ব্যক্তি
## দর্শনীয় স্থান
## বিবিধ
## আরও দেখুন
চীন–উত্তর কোরিয়া সীমান্ত

**চীন–উত্তর কোরিয়া সীমান্ত** হচ্ছে গণপ্রজাতন্ত্রী চীন (পিআরসি) এবং গণতান্ত্রিক গণপ্রজাতন্ত্রী কোরিয়াকে (উত্তর কোরিয়া) পৃথককারী আন্তর্জাতিক সীমান্ত।

## ভূগোল

দুই দেশের মধ্যে সীমানা ১,৪২০ কিলোমিটার (৮৮০ মাইল) দীর্ঘ। পশ্চিম থেকে পূর্ব পর্যন্ত, আমনকগং, পাইকু পর্বতমালা এবং তুমেন নদী দেশ দুটিকে বিভক্ত করে।

চীনের লিয়াওনিং প্রদেশের আমনকগং বদ্বীপের তানতোং শহর হল সীমান্তের বৃহত্তম শহর। নদীর অন্য তীরে উত্তর কোরিয়ার উত্তর পিয়ংগান প্রদেশের সিনুইজু শহর অবস্থিত। দুটি শহর হলুদ সমুদ্রের কাছে সীমান্তের পশ্চিম প্রান্তে ইয়ালু নদীর বদ্বীপে অবস্থিত। শহর দুটি নদীর দুই তীরে একে অপরের মুখোমুখি গড়ে উঠেছে এবং এদের চীন-কোরিয়া বন্ধুত্ব সেতু দ্বারা সংযুক্ত করা হয়েছে।

ইউলুতে ২০৫টি দ্বীপ রয়েছে। উত্তর কোরিয়া ও চীনের মধ্যকার ১৯৬২ সালের সীমান্ত চুক্তির ফলে প্রতিটি দ্বীপে বসবাসকারী জাতিগত গোষ্ঠী অনুসারে দ্বীপগুলো বিভক্ত করা হয়েছে। উত্তর কোরিয়াতে ১২৭টি এবং চীনে ৭৮টি দ্বীপ রয়েছে। বিভাগের মানদণ্ডের কারণে, হাওয়ানগাম্প্পং আইল্যান্ডের মতো কিছু দ্বীপ উত্তর কোরিয়ার অন্তর্গত হলেও দ্বীপগুলো নদীটির চীনা পার্শ্বে রয়েছে। উভয় দেশের কাছে বদ্বীপসহ নদীতে নৌযান চালনার অধিকার আছে।

ইয়ালু নদীর উৎস হল পায়েকটু পর্বতের হাভেন হ্রদ, যা কোরিয় এবং মাঞ্চু জাতির মানুষের জন্মস্থান হিসেবে বিবেচিত হয়। এই হ্রদটি তুমেন নদীরও উৎস যা সীমান্তের পূর্ব অংশটি গঠন করে।

উত্তরপূর্ব চীন বিশেষ করে ইয়ানবিয়ান কোরিয়ান স্বায়ত্বশাসিত প্রাইফেকচারের মধ্যে উল্লেখযোগ্য সংখ্যক জাতিগত কোরিয় নাগরিক রয়েছে।

## বাণিজ্য এবং যোগাযোগ
চীনের সাথে সীমান্তটি উত্তর কোরিয়ার কাছে "বহির্বিশ্বের জীবনরেখা" হিসাবে বর্ণনা করা হয়েছে। চীন ও উত্তর কোরিয়ার মধ্যে বেশিরভাগই বাণিজ্য ডান্ডং বন্দরের মধ্য দিয়ে সম্পন্ন হয়।

চীনা সেল ফোন পরিষেবাটি কোরিয়ান অঞ্চলের ১০ কিলোমিটার (৬ মাইল) পর্যন্ত বিস্তৃত বলে পরিচিত, যা সীমান্ত অঞ্চলে চীনা সেল ফোনগুলোর জন্য একটি কালো বাজার সৃষ্টির দিকে পরিচালিত করেছে। উত্তর কোরিয়াতে আন্তর্জাতিক কলগুলো কঠোরভাবে নিষিদ্ধ এবং লঙ্ঘনকারীরা এই ধরনের ফোনগুলো অর্জনের জন্য নিজেদেরকে যথেষ্ট বিপদে ফেলেছে।

ডান্ডংয়ের পর্যটকরা ইউলুয়ে নদীর উত্তর অংশে কোরিয়ার পার্শে এবং তার উপনদীগুলোর উপরে স্পিডবোটে চলাচল করতে পারে।

অনেক চীনা দম্পতির জন্য একটি সাধারণ বিবাহ দিবসে নৌকা ভাড়া করা, তাদের বিবাহ পরিধানের উপর, জীবন সুরক্ষাকারী পরিধান পড়ে এবং উত্তর কোরিয়ার সীমান্তে বিবাহের ফটোগুলো তোলা অন্তর্ভুক্ত।

ডান্ডংয়ের উত্তর কোরিয়ার অধিবাসীদের কেনাকাটার জন্য সবচেয়ে জনপ্রিয় জিনিসগুলোর মধ্যে মেমরি কার্ড এবং টেডি বিয়ার উল্লেখযোগ্য।

## তথ্যসূত্র

## বহিঃসংযোগ

বিষয়শ্রেণী:চীন–উত্তর কোরিয়া সীমান্ত
বিষয়শ্রেণী:চীনের সীমান্ত
বিষয়শ্রেণী:আন্তর্জাতিক সীমান্ত
সাঈদ আহমেদ

**সাঈদ আহমেদ** (; জন্ম: ১ অক্টোবর, ১৯৩৭) ব্রিটিশ ভারতের জলন্ধরে জন্মগ্রহণকারী সাবেক পাকিস্তানি আন্তর্জাতিক ক্রিকেটার ও অধিনায়ক। পাকিস্তান ক্রিকেট দলের অন্যতম সদস্য ছিলেন। ১৯৫৮ থেকে ১৯৭২ সময়কালে পাকিস্তানের পক্ষে আন্তর্জাতিক ক্রিকেটে অংশগ্রহণ করেছেন তিনি।

ঘরোয়া প্রথম-শ্রেণীর পাকিস্তানি ক্রিকেটে করাচি দলের প্রতিনিধিত্ব করেছেন। দলে তিনি মূলতঃ ডানহাতি মাঝারিসারির ব্যাটসম্যান হিসেবে খেলতেন। এছাড়াও ডানহাতে অফ ব্রেক বোলিং করতেন তিনি।

## টেস্ট ক্রিকেট
লাহোরের ইসলামিয়া কলেজে পড়াশোনা করেছেন তিনি। এছাড়াও, ইউনুস আহমেদের ভ্রাতা তিনি।

সমগ্র খেলোয়াড়ী জীবনে ৪১ টেস্টে অংশগ্রহণের সুযোগ পেয়েছেন সাঈদ আহমেদ। ১৭ জানুয়ারি, ১৯৫৮ তারিখে ব্রিজটাউনে স্বাগতিক ওয়েস্ট ইন্ডিজের বিপক্ষে টেস্ট অভিষেক ঘটে সাঈদ আহমেদের। দ্বিতীয় ইনিংসে ৬৫ রানের মূল্যবান ইনিংস খেলেন তিনি। ঐ ইনিংসে হানিফ মোহাম্মদের গড়া অবিস্মরণীয় ৩৩৭ রানের ইনিংসের এক পর্যায়ে জুটি গড়েছিলেন। ঐ সিরিজে তিনি ৫০৮ রান তুলেন। ১৯৬৮-৬৯ মৌসুমে তিন টেস্টের ড্র হওয়া সিরিজে দলের অধিনায়কের দায়িত্বে ছিলেন।

অস্ট্রেলিয়ার বিপক্ষে সিরিজের তৃতীয় টেস্টে পিঠের আঘাতে খেলায় অংশগ্রহণ করতে না চাইলে বিতর্কিতভাবে তার খেলোয়াড়ী জীবনের সমাপ্তি ঘটে। এর আগের টেস্টে ডেনিস লিলি’র সাথে সংঘর্ষ হয় ও পাকিস্তান কর্তৃপক্ষ তার আঘাত সম্পর্কে অবগত ছিল। ফলশ্রুতিতে তারা দলীয় শৃঙ্খলা ভঙ্গের কারণে তাকে বাড়ীতে পাঠিয়ে দেয়।

## অর্জনসমূহ
সমগ্র খেলোয়াড়ী জীবনে পাঁচটি শতক হাঁকিয়েছেন তিনি। তন্মধ্যে তিনটি ইনিংস দেড় শতাধিক রানের ছিল। মাত্র ২০ ইনিংসে ১০০০ রানের মাইলফলক স্পর্শের মাধ্যমে দ্রুততম সময়ে প্রথম পাকিস্তানি খেলোয়াড়ের মর্যাদা পান সাঈদ আহমেদ।

## আরও দেখুন
* জাভেদ বার্কি
* মুশতাক মোহাম্মদ
* পাকিস্তানি টেস্ট ক্রিকেটারদের তালিকা
* আন্তর্জাতিক ক্রিকেটে অংশগ্রহণকারী পরিবারের তালিকা
* পাকিস্তান জাতীয় ক্রিকেট দলের অধিনায়কদের তালিকা
* টেস্ট ক্রিকেট অভিষেকে ৫ উইকেট লাভকারী ওয়েস্ট ইন্ডিয়ান ক্রিকেটারদের তালিকা

## তথ্যসূত্র

## বহিঃসংযোগ
* 
* 

বিষয়শ্রেণী:১৯৩৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ইন্টারন্যাশনাল ক্যাভেলিয়ার্সের ক্রিকেটার
বিষয়শ্রেণী:করাচি হোয়াইটসের ক্রিকেটার
বিষয়শ্রেণী:করাচি ব্লুজের ক্রিকেটার
বিষয়শ্রেণী:করাচির ক্রিকেটার
বিষয়শ্রেণী:জলন্ধর থেকে আগত ক্রিকেটার
বিষয়শ্রেণী:পাকিস্তানি ক্রিকেটার
বিষয়শ্রেণী:পাকিস্তানের টেস্ট ক্রিকেটার
বিষয়শ্রেণী:পাকিস্তানের টেস্ট ক্রিকেট অধিনায়ক
বিষয়শ্রেণী:পাকিস্তান ইউনিভার্সিটিজের ক্রিকেটার
বিষয়শ্রেণী:পাকিস্তান ইন্টারন্যাশনাল এয়ারলাইন্সের ক্রিকেটার
বিষয়শ্রেণী:পাবলিক ওয়ার্কস ডিপার্টমেন্টের ক্রিকেটার
বিষয়শ্রেণী:পাঞ্জাবের (পাকিস্তান) ক্রিকেটার
বিষয়শ্রেণী:পাঞ্জাব বিশ্ববিদ্যালয়ের ক্রিকেটার
বিষয়শ্রেণী:প্রাইড অব পারফরম্যান্স প্রাপক
বিষয়শ্রেণী:মধ্য অঞ্চলের (পাকিস্তান) ক্রিকেটার
বিষয়শ্রেণী:মেরিলেবোন ক্রিকেট ক্লাবের ক্রিকেটার
বিষয়শ্রেণী:লাহোরের ক্রিকেটার
বিষয়শ্রেণী:সিন্ধুর ক্রিকেটার
বিষয়শ্রেণী:তাবলিগ জামাতের ব্যক্তি
বিষয়শ্রেণী:পাকিস্তানি সুন্নি মুসলিম
বিষয়শ্রেণী:ইসলামিয়া কলেজের (লাহোর) প্রাক্তন শিক্ষার্থী
কালমিকিয়া

**কালমিকিয়া প্রজাতন্ত্র** (; , *Haľmg Tañğç* ) রাশিয়ার একটি কেন্দ্রশাসিত অঞ্চল ও প্রজাতন্ত্র). ২০১০ সালের রুশ আদমশুমারি অনুযায়ী প্রজাতন্ত্রটির জনসংখ্যা ২,৮৯,৪৮১। প্রজাতন্ত্রটির রাজধানী শহরের নাম এলিস্তা। কালমিকিয়া প্রজাতন্ত্রটি রাশিয়ার ইউরোপীয় অংশের দক্ষিণ-পশ্চিমভাগে অবস্থিত। এর উত্তরে ও উত্তর-পশ্চিমে ভোলগোগ্রাদ ওবলাস্ত, উত্তর ও পূর্বে আসত্রাখান ওবলাস্ত, দক্ষিণে দাগেস্তান, দক্ষিণ-পশ্চিমে স্তাভরোপোল ক্রাই এবং পশ্চিমে রোস্তভ ওবলাস্ত। প্রজাতন্ত্রের দক্ষিণ-পূর্ব সীমান্তে কাস্পিয়ান সাগর অবস্থিত।

কালমিকিয়া একটি বিশেষ কারণে উল্লেখযোগ্য। এটি এশিয়ার বাইরে ও ইউরোপের মধ্যে একমাত্র অঞ্চল যেখানে বৌদ্ধধর্ম সবচেয়ে বেশি প্রচলিত ধর্ম। এখানকার সংখ্যাগরিষ্ঠ জনগণই বৌদ্ধ ধর্মাবলম্বী।

রাজধানী এলিস্তায় সম্প্রতি ৩৩তম বিশ্ব দাবা অলিম্পিয়াড প্রতিযোগিতাটি অনুষ্ঠিত হয়।

## তথ্যসূত্র

বিষয়শ্রেণী:রাশিয়ার প্রজাতন্ত্র
বিষয়শ্রেণী:ইউরোপীয় রাশিয়া
বিষয়শ্রেণী:রুশ ভাষী দেশ ও অঞ্চল
বিষয়শ্রেণী:১৯৫৮-এ প্রতিষ্ঠিত রাষ্ট্র ও অঞ্চল
বিষয়শ্রেণী:তিব্বতী বৌদ্ধধর্ম
হেনিয়ো

thumb|হেনিয়ো
**হেনিয়ো** (হান্‌গেউল্: 해녀; বুৎপত্তিগত অর্থ *সমুদ্র নারী*) কোরিয়ার জেজু দ্বীপে স্বাধীনভাবে কর্মরত নারী ডাইভার। হেনিয়ো&nbsp;নারীরা একইসাথে জেজু দ্বীপে প্রচলিত অর্ধ-মাতৃতান্ত্রিক পরিবারের প্রতিনিধিত্ব করে।

thumb|left|200px|Korea-Ulsan-Haenyeo-01
## ইতিহাস
জেজুতে ডাইভিংয়ের ঐতিহ্য প্রায় খ্রিস্টপূর্ব ৪৩৪ থেকে প্রাপ্ত। মূলত ডাইভিং শুধুমাত্র পুরুষদের পেশা থাকলেও; হাতেগোণা কিছু নারী তখন তাদের স্বামীদের সাথে এই পেশায় জড়িত হয়। ঐতিহাসিকভাবে ১৭শ শতকের আগে কোনো নারী ডাইভারের অস্তিত্ব পাওয়া যায় না। ১৭শ শতকের একটি জেজু দ্বীপের ভূগোল নিয়ে রচিত রচনায় প্রথম নারী ডাইভারের কথা বর্ণনা করা হয়। এতে *জামনিয়ো* উল্লেখ আছে যার শাব্দিক অর্থ "ডাইভিং করে এমন নারী"।

১৮শ শতকে সাধারণভাবেই নারী ডাইভাররা হেনিয়ো নামে পরিচিতি লাভ করে এবং এই সময়ে নারী ডাইভারের সংখ্যা পুরুষ ডাইভার সংখ্যা ছাড়িয়ে যায়। এই সংখ্যা প্রাবল্যতার পেছনে একাধিক ব্যাখ্যা প্রচলিত রয়েছে। উদাহরণস্বরূপ এক ব্যাখায় দাবী করা হয়, ১৭শ শতকে বহুলসংখ্যক পুরুষ, সাগরে যুদ্ধ অথবা গভীর সমুদ্রে মাছ ধরতে গিয়ে দুর্ঘটনায় পড়ে। অপর একটি ব্যাখ্যায় বলা হয়, নারী দেহের সাবকিউট্যানস ফ্যাটের হার পুরুষ দেহের তুলনায় বেশি। তাই সমুদ্রের ঠাণ্ডা পানিতে নারীরা পুরুষদের তুলনায় বেশি মানিয়ে নিতে পারে। ১৮শ শতকের কিছু সরকারি কাগজে লক্ষণীয় যে, এই সময়ে সাধারণ মানুষের উপর অপ্রত্যাশিতভাবে খাদ্য হিসেবে গ্রহণযোগ্য শুকনো সামুদ্রিক অ্যাবালোনের জন্য কর আরোপ করা হয়। ফলে অনেক সন্তাসম্ভবা নারীকেও ঠান্ডা পানিতে অর্থোপার্জনের জন্য ডাইভ দিতে হতো।

যে কারণেই হোক না কেন, দ্রুতই সমুদ্রে ডাইভিং নারী প্রধান পেশা হয়ে পড়ে এবং অনেক হেনিয়ো তাদের পরিবারের পুরুষদের হটিয়ে নিজেরাই প্রধান কর্মী হিসেবে কাজ শুরু করে। বিশেষ করে ১৯১০ সালে কোরিয়া জাপানের অধিকারে চলে যাবার পর হেনিয়ো পেশা তুমুল জনপ্রিয়তা পায়। এর আগ অব্দি চোসন আমলে হেনিয়োরা সমুদ্র থেকে যা তুলে আনতো তার বেশিরভাগ অংশ সরকারকে দিতে হতো। জাপানীরা এই নিয়ম রদ করে এবং হেনিয়োরা সমুদ্র থেকে তুলে আনা শিকার বাজারে বিক্রি করে অর্থোপার্জন করতে শুরু করে। এছাড়াও জাপান ও কোরিয়ার ব্যবসায়ীরা হেনিয়োদের বিভিন্ন চুক্তি ভাড়া করতো। ফলে তাদের আর্থিক অবস্থার উন্নতি ঘটতে থাকে। ইয়নপিয়ং-রি, ইনছনের কাছাকাছি একটি দ্বীপের অনেক হেনিয়ো কাজ করতো। গড়পড়তা একজন হেনিয়োর বেতনেই গোটা পরিবারের ৪০ থেকে ৪৮ শতাংশ ব্যয়ভার চালানো যেতো। ১৯৬০ সালের রিপোর্ট অনুযায়ী, জেজু দ্বীপের মোট মৎস সংক্রান্ত আর্থিক লেনদেনের অন্তত ৬০ শতাংশ হেনিয়োদের ফসল এবং ৪০ শতাংশ হেনিয়োর স্বামী বেকার ছিল।

## তথ্যসূত্র

## বহিঃসংযোগ
* ''Culture+Travel'' magazine feature about the haenyo of Jeju-do

বিষয়শ্রেণী:কোরিয়া
বিষয়শ্রেণী:দক্ষিণ কোরিয়ার নারী
অ্যালেক্স মইর

**আলেকজান্ডার ম্যাকেঞ্জি মইর** (; জন্ম: ১৭ জুলাই, ১৯১৯—মৃত্যু: ১৭ জুন, ২০০০) ওতাগোর ডুনেডিনে জন্মগ্রহণকারী নিউজিল্যান্ডীয় আন্তর্জাতিক ক্রিকেটার ছিলেন। নিউজিল্যান্ড ক্রিকেট দলের অন্যতম সদস্য ছিলেন তিনি। ১৯৫১ থেকে ১৯৫৯ সময়কালে নিউজিল্যান্ড দলের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর নিউজিল্যান্ডীয় ক্রিকেটে ওতাগো ভোল্টসের প্রতিনিধিত্ব করেছেন। দলে তিনি মূলতঃ লেগ স্পিনার হিসেবে খেলতেন। এছাড়াও নিচেরসারিতে ডানহাতে ব্যাটিং করতেন **অ্যালেক্স মইর**।

## ঘরোয়া ক্রিকেট
৩০ বছর বয়সে প্রথম-শ্রেণীর ক্রিকেটে ওতাগোর পক্ষে অভিষেক ঘটে তার। ১৯৪৯-৫০ মৌসুম থেকে ১৯৬১-৬২ মৌসুম পর্যন্ত ওতাগোর প্রতিনিধিত্ব করেছেন। প্রথম-শ্রেণীর ক্রিকেটে দলটির পক্ষে ৫৪টি খেলায় অংশগ্রহণের সুযোগ হয় তার। এ সময়ে ২১.০১ গড়ে ২৮২ উইকেট পেয়েছিলেন অ্যালেক্স মইর।

১৯৫৩-৫৪ মৌসুমে নিউ প্লাইমাউথে ওতাগোর সদস্যরূপে সেন্ট্রাল ডিস্ট্রিক্টসের বিপক্ষে অনুষ্ঠিত খেলায় ২০৩ রান খরচায় ১৫ উইকেট দখল করে সবিশেষ কৃতিত্বের পরিচয় দেন।

## টেস্ট ক্রিকেট
১৯৫১ সালে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে অ্যালেক্স মইরের। ক্রাইস্টচার্চে অনুষ্ঠিত সিরিজের প্রথম টেস্টের প্রথম ইনিংসে ছয় উইকেট পেয়েছিলেন তিনি।

দুইজন বোলারের একজন হিসেবে এক টেস্টের উভয় ইনিংসে বোলিং করার কীর্তিগাঁথা রচনা করেছেন। ২৮ মার্চ, ১৯৫১ তারিখে ওয়েলিংটন টেস্টের চতুর্থ দিন চাবিরতির আগে-পাছে এ ঘটনার সাথে জড়িত হয়ে পড়েন। অপর ঘটনাটি ১৯২১ সালে ওয়ারউইক আর্মস্ট্রং ক্রিকেটের আইনভঙ্গ করে নিজেকে জড়িয়ে ফেলেন।

১৭ জুন, ২০০০ তারিখে ৮১ বছর বয়সে ওতাগোর ডুনেডিনে অ্যালেক্স মইরের দেহাবসান ঘটে।

## তথ্যসূত্র

## আরও দেখুন
* ফেন ক্রেসওয়েল
* ওয়ারউইক আর্মস্ট্রং
* নিউজিল্যান্ডীয় টেস্ট ক্রিকেটারদের তালিকা
* টেস্ট ক্রিকেট অভিষেকে ৫ উইকেট লাভকারী ক্রিকেটারদের তালিকা
* টেস্ট ক্রিকেট অভিষেকে ৫ উইকেট লাভকারী নিউজিল্যান্ডীয় ক্রিকেটারদের তালিকা

## বহিঃসংযোগ
* 
* 

বিষয়শ্রেণী:১৯১৯-এ জন্ম
বিষয়শ্রেণী:২০০০-এ মৃত্যু
বিষয়শ্রেণী:ওতাগোর ক্রিকেটার
বিষয়শ্রেণী:টেস্ট ক্রিকেট অভিষেকে ৫ উইকেট লাভকারী ক্রিকেটার
বিষয়শ্রেণী:ডুনেডিন থেকে আগত ক্রিকেটার
বিষয়শ্রেণী:নিউজিল্যান্ডীয় ক্রিকেটার
বিষয়শ্রেণী:নিউজিল্যান্ডের টেস্ট ক্রিকেটার
বিষয়শ্রেণী:সাউথ আইল্যান্ডের ক্রিকেটার
বিষয়শ্রেণী:দ্বিতীয় বিশ্বযুদ্ধে নিউজিল্যান্ডীয় সামরিক কর্মকর্তা
আব্দুল আহাদ মোহমান্দ

**আব্দুল আহাদ মোহমান্দ** (জন্ম: ১ জানুয়ারি ১৯৫৯) আফগান বিমান বাহিনীর একজন সাবেক পাইলট ও মহাকাশে যাওয়া প্রথম আফগান এবং চতুর্থ মুসলিম। ১৯৯৮ সালে তিনি সুয়েজ টিএম-৬ মিশনের একজন সদস্য ছিলেন এবং মির মহাকাশ স্টেশনে আন্তঃমহাকাশ গবেবষণা নভোচারী হিসেবে ৯ দিন অতিবাহিত করেন। সুলতান বিন সালমান আল সৌদ, মোহাম্মাদ ফারিস ও মূসা ম্যানারভের পর মহাকাশে যাওয়া চতুর্থ মুসলিম তিনি। সুয়েজ টিএম-৬ মিশনের সময় আব্দুল আহাদই ছিলেন প্রথম নভোচারী যিনি আফগানিস্তানে একটি কল করার সময় পশতু ভাষা ব্যবহার করেন। এছাড়া মহাকাশে পবিত্র কুরআন নিয়ে যাওয়া প্রথম নভোচারীও তিনি।

## পরিচয়
মোহমান্দ জন্মগ্রহণ করেন ১৯৫৯ সালে আফগানিস্তানের গজনি প্রদেশের শারদায়। তিনি পশতুন গোষ্ঠীর মোহমান্দ উপজাতির অন্তর্ভুক্ত ছিলেন। মোহমান্দ পলিটেকনিক্যাল ইউনিভার্সিটি অব কাবুল এবং পরে এয়ার ফোর্স একাডেমি থেকে স্নাতক হন। তিনি আফগান বিমান বাহিনীতে নিযুক্ত ছিলেন এবং পরে সোভিয়েত ইউনিয়ন থেকে একজন পাইলট ও পেশাদার নভোচারী হিসেবে প্রশিক্ষণ গ্রহণ করেন।

কমান্ডার ভ্লাদিমির লেইখভ ও ফ্লাইট ইন্জিনিয়ার ভ্যালেরি পোলেইকভের সাথে সুয়েজ টিএম-৬ মিশনের তিন সদস্যের দলে মোহমান্দও ছিলেন। সুয়েজ টিএম-৬ ১৯৮৮ সালের ২৯ আগস্ট স্থানীয় সময় ০৪:২৩ জিএমটি সময়ে উত্‍ক্ষেপন করা হয়। মিশনে মোহমান্দের অন্তর্ভুক্তি সোভিয়েত-আফগান যুদ্ধের সময় অনেকটাই অর্থবহ ছিল।

মির স্পেস স্টেশনে ৯ দিন অবস্থানকালে মোহমান্দ তার দেশের ছবি তোলেন এবং অ্যাস্ট্রোফিজিক্যাল ও বায়োলজিক্যাল এক্সপেরিমেন্টে অংশগ্রহণ করেন। এছাড়াও তিনি আফগানিস্তানের রাষ্ট্রপতি মুহাম্মদ নজিবউল্লাহার সাথে কথা বলেন ও মিশনে তার সঙ্গীদের জন্য আফগান চা তৈরী করেন।

লেইখভ ও মোহমান্দ সুয়েজ টিএম-৫ এর মাধ্যমে পৃথিবীতে ফিরে আসেন। মির স্টেশনে যান্ত্রিক ত্রুটির কারণে সুয়েজ টিএম-৫ এর ৬ সেপ্টেম্বরের পূর্বনির্ধারিত অবতরণ বিলম্বিত হয়। রেডিও মস্কো জানায় লেইখভ ও মোহমান্দ নিরাপদে আছেন ও মিশন কন্ট্রোলের সাথে সংযুক্ত রয়েছেন। তাদের আলাপচারিতার একটি রেকর্ড প্রকাশ করা হয় যেখানে তাদের হাসতে শোনা যায়। একদিন পর ০০:৫০ জিএমটি সময়ে সুয়েজ টিএম-৫ সফলভাবে অবতরন করে।

১৯৮৮ সালের ৭ সেপ্টেম্বর মোহমান্দকে হিরো অব সোভিয়েত ইউনিয়ন উপাধি প্রদান করা হয়।

মিশনের সময় মোহমান্দের মা তার ছেলের নিরাপত্তা নিয়ে ভীষণভাবে চিন্তিত ছিলেন। আফগান রাষ্ট্রপতি মোহমান্দের মাকে তার কার্যালয়ে ডেকে পাঠান এবং ছেলের সাথে অডিও ও ভিডিও মাধ্যমে কথা বলার ব্যবস্থা করে দেন, যেখানে তারা পশতু ভাষায় কথা বলেন। আর এভাবে মহাকাশে উচ্চারিত হওয়া পঞ্চম ভাষা হিসেবে পশতু স্থান করে নেয়।

আফগানিস্তান থেকে সোভিয়েত সেনা প্রত্যাহারের পর ১৯৯২ সালে মোহমান্দ জার্মানিতে চলে যাওয়ার সিদ্ধান্ত নেন এবং সেখানে বসবাসের আবেদন জানান। পরে ২০০৩ সালে তিনি জার্মান নাগরিকত্ব লাভ করেন।

## তথ্যসূত্র

বিষয়শ্রেণী:১৯৫৯-এ জন্ম
বিষয়শ্রেণী:জীবিত ব্যক্তি
বিষয়শ্রেণী:সোভিয়েত ইউনিয়নের বিদেশী বীর
বিষয়শ্রেণী:পশতু ব্যক্তি
বিষয়শ্রেণী:জার্মানির নাগরিকীকৃত নাগরিক
ভুটান এয়ারলাইন্স

**তাশি এয়ার প্রাইভেট লিমিটেড** বা **ভুটান এয়ারলাইনস** ভুটানের প্রথম বেসরকারি বিমান পরিবহন সংস্থা। ২০১৩ সালের অক্টোবর মাসের ১৩ তারিখে প্রথম আন্তর্জাতিক ফ্লাইটে ভারত থেকে থাইল্যান্ড যাত্রার মাধ্যমে সেবা দান শুরু করেন ভুটান এয়ারলাইন্স। ২০১২ সালের জুন পর্যন্ত বিমানের দায়িত্ব পালন করেন জাকার এবং ট্র্যাশিগাং শহর ভুটান থেকে, বিলম্বিত যাত্রা বৃদ্ধির কারণে আর্থিক ক্ষতির পূরণের জন্য ভুটান সরকারের সঙ্গে একটি চুক্তির মাধ্যমে ভুটান এয়ারলাইনে একটি পূর্ণ সময়সূচী শুরু হয়েছে।

## ইতিহাস
ভুটান এয়ারলাইন্স তাশি বিমান হিসেবে পরিচিত ২০১১ সালের ৪ ডিসেম্বর এই এয়ারলাইন্স চালু হয়। ভুটান এয়ারলাইন্স তাশি গ্রুপের একটি সহযোগী প্রতিষ্ঠা। বাথ্যালাঠ্যাং থেকে ওয়ানফুলা ফ্লাইটের মাধ্যমে ২০১১ সালের ১৮ ডিসেম্বর ভুটান এয়ারলাইন শুরু করেন। মাত্র ছয় মাস পরে ভুটানের সরকার ভুটান এয়ারলাইন্সের অনুমতি স্থগিত করে তখন ভুটান এয়ারলাইন্স অভ্যন্তরীণএয়ার ফ্লাইট পরিচালনা করে। ২০১৩ সালের অক্টোবর মাসের ১৩ তারিখে প্রথম আন্তর্জাতিক ফ্লাইটে ভারত থেকে থাইল্যান্ড যাত্রার মাধ্যমে পুনরায় সেবা দান শুরু করে ভুটান এয়ারলাইন্স। ভুটান এয়ারলাইন্সের প্রধান প্রয়োজনীয়তা ছিল কলকাতা থেকে পারো এবং পারো থেকে কলকাতায় এক যাত্রায় গমন করতে পারে যেহেতু এই রাস্তার ভেতরে আর কোন অবকাঠামোগত কোন সুযোগ সুবিধা ছিল না, ছিল না নতুন করে তেল নেয়ার ব্যবস্থা। তাই দ্বিতীয় বার পুনরায় অনুমতি পাওয়ার পার পারো থেকে ভারত ফ্লাইট শুরু করে।

## কার্যালয়
ভুটান এয়ারলাইন্সের প্রধান কার্যালয় তাশি মলের বিপরীত তাজ তাশি হোটেল থিম্ফু শহরে অবস্থিত। এটি এছাড়াও আছে রয়েছে পারো বরাবর অফিস, এয়ারপোর্ট অফিস। প্রধান কার্যালয় ভুটান, কলকাতা, ভারত ও ব্যাংকক, থাইল্যান্ড এয়ারলাইনসে অবস্থিত। এই অফিস গুলোর প্রতিনিধিত্ব করে ঈশ্বর অভিজ্ঞতা কম্পানি লিমিটেড (জিএসএ) (জেনারেল সেলস এজেন্ট থাইল্যান্ড)। অন্যান্য অফিসগুলো কাঠমান্ডু, নেপাল ও মালয়েশিয়ায়অবস্থিত।

## গন্তব্যস্থল
[থাম্ব|300x300পিক্সেল|ভুটান এয়ারলাইন্সের এয়ারবাস এ৩১৯ (এ৫-বিএসি) [সুবর্ণভূমি বিমানবন্দর মধ্যে ব্যংককে অবতরণ এর সময়।]]

ভুটান এয়ারলাইন্স বর্তমানে ভারতের সাথে সবচেয়ে বেশি কাজ করে যাচ্ছে। শুরু থেকে দুর্গাপুর কাজী নজরুল ইসলাম বিমানবন্দরে অবতীর্ণ করলেও ২০১৬ সালে জানুয়ারি মাসে ভারতের প্রধানমন্ত্রী নরেন্দ্র মোদী চুক্তি স্বাক্ষরিত করায় বর্তমানে তাশি এয়ার এবং বিএপিএল দুর্গাপুরের সাথে ফ্লাইট হচ্ছে। এছাড়াও রয়েছে ঢাকা, সিঙ্গাপুর, দুবাই এবং হংকংয়ের সাথে নিয়মিত ফ্লাইট হচ্ছে।

## বহর
থাম্ব|ভুটান এয়ারলাইন্সের এয়ারবাস এ৩১৯-১০০
ভুটান এয়ারলাইনস বহর নিম্নলিখিত বিমান নিয়ে গঠিত (২০১৬ সালের আগস্ট মাসের হিসাব অনুসারে):



## আরও দেখুন
* ড্রুক এয়ারলাইন্স
* বাথপালাথং বিমানবন্দর
* ভুটানের পরিবহন ব্যবস্থা

## তথ্যসূত্র

## বহিঃসংযোগ
* ভুটান বিমানবন্দরের ওয়েবসাইট

বিষয়শ্রেণী:ভুটানের বিমান পরিবহন সংস্থা
বিষয়শ্রেণী:২০১১-এ ভুটানে প্রতিষ্ঠিত
হোয়াসং বন্দী শিবির

**হোয়াসং বন্দী শিবির** (Chosŏn'gŭl: 화성 제16호 관리소) উত্তর কোরিয়ার রাজনৈতিক বন্দীদের জন্য নির্মিত একটি বন্দী শিবির। সরকারিভাবে এর নাম **গোয়ান-লি-সো (পেনাল- লেবার কলোনী) নং ১৬**।

## অবস্থান
বন্দী শিবিরটি উত্তর কোরিয়ার উত্তর হামগিয়ং প্রদেশের হোয়াসং অঞ্চলে অবস্থিত। হোয়াসং নদীর তীর ঘেঁষে গড়ে ওঠা এই শিবির পর্বতাবেষ্টিত। বন্দী শিবিরটির পশ্চিমে আছে সুউচ্চ মানতাপসান বা মানতাপ পর্বত, যার উচ্চতা । উত্তর ও পশ্চিম কিনারা ঘেঁষে ওরাংছন নদীর মালভূমি। হোয়াসং প্রধান সড়ক থেকে ৮ কিলোমিটার দূরত্বে বন্দি শিবিরটির প্রধান গেট হোয়াসং নদীর ডান দিকে অবস্থিত। এই বন্দী শিবিরটি দেশটির মানচিত্রে উপলব্ধ্য নয়। কিন্তু কৃত্রিম উপগ্রহ থেকে সংগ্রহীত ছবিতে এই বন্দি শিবিরের প্রবেশদ্বার এবং ওয়াচটাওয়ার শনাক্ত করা যায়।

## বর্ণনা
হোয়াসং বন্দী শিবিরের যেসকল আজীবন কারাভোগের দণ্ডপ্রাপ্ত বন্দীদের মুক্তি পাওয়ার কোনো আশা নেই, তাদেরকেই রাখা হয়। এর আয়তন প্রায়  এবং এটি উত্তর কোরিয়ার সর্ববৃহত জেল বন্দী শিবির। ভুহোয়া-রি (Chosŏn'gŭl: 부화리), প্রধান প্রবেশদ্বার থেকে  উত্তরে হোয়াসং বন্দী শিবিরের প্রধান কার্যালয়। ধারণা করা হয় প্রায় ২০ হাজার বন্দী এই বন্দী শিবিরে আটক আছে। তাদেরকে "বিপ্লব বিরোধী এবং দল বিরোধী" এই দুই ভাগে ভাগ করা হয়েছে। বিভিন্ন রাষ্ট্রবিরোধী অপরাধের দায়ে এই আসামীরা সাজাপ্রাপ্ত। অপরাধের মাঝে রয়েছে কিম জং ইলের বিরোধীতা। অনেক বন্দীই শুধুমাত্র সন্দেহজনক অপরাধীর আত্মীয় হওয়ার দরুণ "সহযোগিতামূলক কর্মকাণ্ড"-এর সাথে সম্পৃক্ত থাকার সন্দেহে শাস্তিপ্রাপ্ত। ধারণা করা হয়, এই বন্দী শিবিরটি ১৯৯০সালে প্রতিষ্ঠিত।

কৃত্রিম উপগ্রহের ছবি পরীক্ষা করে ২০১৩ সালের অক্টোবরে অ্যামনেস্টি ইন্টারন্যাশনাল এই বন্দী শিবিরের কলোবর বাড়ানো হয়েছে বলে রিপোর্ট করে। ২০০৮ সালের পর বন্দী শিবিরটিতে বেশ কিছু নতুন বন্দীদের জন্য তৈরি গ্রাম ও ঘরবাড়ির ছবিই দেখা গিয়েছে। এছাড়াও নতুন প্রশাসনিক কার্যালয় ভববনও নতুন ছবিতে লক্ষ করা গেছে। ধারণা করা হয়, কিছু নতুন বন্দীকে হোরিয়ং বন্দী শিবির থেকে হোয়াসং-এ স্থানান্তরিত হয়েছে।

## মানবাধিকার অবস্থাত
হোয়াসং বন্দী শিবির সম্পর্কিত খুব একটা তথ্য পাওয়া যায় না। বিশেষ করে, এই বন্দী শিবিরটি উচ্চ পর্যায়ের নিরাপত্তা সংরক্ষণ ব্যবস্থা দ্বারা নিয়ন্ত্রিত ও পর্যবেক্ষিত। একজন অজ্ঞাত অল্প বয়সী ছেলে দাবী করেছিল, ১৩ বছর বয়সেই পরিবারের অন্য সবার সাথে তাকে এই বন্দী শিবিরে পাঠানো হয়। এখানে সে তার বাবাকে মারধর এবং নিরাপত্তা রক্ষী অফিসারদের দ্বারা মাকে ধর্ষিত হতে দেখেছে। কাছাকাছি অঞ্চলের গ্রামবাসীরাও বিভিন্ন সময় এই বন্দী শিবির সম্পর্কিত ভয়াবহ কাহিনী শুনেছে যদিঅ তারা কখনোই এই বন্দী শিবিরের প্রবেশের সুযোগ পায়নি।

নিরাপত্তা রক্ষী লি অ্যামনেস্টি ইন্টারন্যাশনালের সাথে এক সাক্ষাতকারে এই বন্দী শিবিরের বন্দীদের উপর করা নির্যাতনের চিত্র বর্ণনা করেন। তিনি স্বচক্ষে কাঠের লাঠি দিয়ে পিটিয়ে বন্দী হত্যার দৃশ্য দেখার কথা বলেন। এছাড়াও, নিরাপত্তা রক্ষীদের উচ্চ পর্যস্ত কর্মকর্তাদের পর নিম্ন পদস্থ কর্মকর্তারা ক্রমানুশারে বন্দী নারীদের ধর্ষণ করে বলে তিনি দাবী করেন।

## আরও দেখুন

* বুকছাং বন্দী শিবির

## তথ্যসূত্র

বিষয়শ্রেণী:উত্তর কোরিয়া
ইয়াঙ্গুন চক্ররেল

**ইয়াঙ্গুন চক্ররেল** বা **ইয়াঙ্গুন সার্কুলার রেলওয়ে** ( ) হল একটি স্থানীয় কম্যুটার রেল ব্যবস্থা, যা ইয়াঙ্গুন মহানগর অঞ্চলে কাজ করে। মায়ানমার রেলওয়ে দ্বারা পরিচালিত ৩৯টি স্টেশনসহ ৪৫.৯ কিলোমিটার (২৮.৫ মাইল) দীর্ঘ চক্ররেল ব্যবস্থাটি শহরটির উপ-শহর এবং শহরতলির সঙ্গে সংযুক্ত করে। ২০০৮-২০১০ সালের মধ্যে রেলওয়েতে প্রায় ২০০টি কোচ ছিল। এই সময়ে রেল ব্যবস্থাটি দ্বারা প্রতিদিন ২০টি ট্রেন পরিষেবা চালু ছিল এবং প্রতিদিন ১,০০,০০০ থেকে ১,৫০,০০০টি টিকেট বিক্রি হতো। এই চক্র পথটি সম্পূর্ণ করতে প্রায় তিন ঘণ্টা সময় লাগে, এটি ইয়ঙ্গনের সাধারণ মানুষের জীবন যাত্রা দেখার একটি সহজ মাধ্যম। চক্ররেল ব্যবস্থাটি ইয়াঙ্গুনের সবচেয়ে সস্তা (বাসের পাশাপাশি) একটি পরিবহন ব্যবস্থা এবং এটি কম আয়ের যাত্রীদের দ্বারা ব্যাপকভাবে ব্যবহৃত হয়।

রেল পরিষেবা ভোর ৩:৪৫ থেকে রাত ১০:১৫ পর্যন্ত পাওয়া যায়। ২০১১ সালে ১৫ মাইল দূরত্বের রেল পরিষেবার টিকেটের খরচ ছিল দুইশত কয়ট (~ ১৮ মার্কিন সেন্ট) এবং ১৫ মাইলের বেশি দূরত্বের রেল পরিষেবার জন্য খরচ ছিল চারশত কয়ট (~৩৭ মার্কিন সেন্ট)। নতুন মুদ্রা (২০১২ সালে চালু) ব্যবস্থায় দীর্ঘ দূরত্বের টিকিটের মূল্য ধার্য্য করা হয়েছে ২০০ কয়ট (~২০ মার্কিন সেন্ট)।
## ইতিহাস
ইয়াঙ্গুন চক্ররেল ব্রিটিশ ঔপনিবেশিক সময়ে ব্রিটিশদের দ্বারা নির্মিত হয়েছিল। দুটি ট্র্যাক বিশিষ্ট রেলপথটি ১৯৪৫ সালে নির্মিত হয়েছিল।

জুলাই ২০১১ সালে রেল পরিবহন মন্ত্রণালয় ঘোষণা করেছিল ইয়াঙ্গুন চক্ররেল বেসরকারিকরণের উদ্দেশ্যে কারণ সরকারের দ্বারা পরিচালিত ব্যবস্থাটি আর্থিক ক্ষতির মধ্য দিয়ে পরিচালিত হচ্ছিল। রেল ব্যবস্থাটি পরিচালনার জন্য মাসিক খরচ প্রায় ২৬০ মিলিয়ন কয়ট (৩,২৫,০০০ মার্কিন ডলার) এবং মাসিক আয় মাত্র ৪২ মিলিয়ন কয়ট (মার্কিন $ ৫২,৫০০)। রেল ব্যবস্থাটি মন্ত্রণালয়ের ভর্তুকির কারণে টিকেটের মূল্য কম রাখা হয়েছে।

২০১২ সালের ডিসেম্বর মাসে *জাপান ইন্টারন্যাশনাল কোঅপারেশন এজেন্সি* বৃহত্তর ইয়াঙ্গুন অঞ্চলের গণপরিবহন বিষয়ক মহা পরিকল্পনার উন্নয়নের জন্য *ইয়াঙ্গুন সিটি ডেভেলপমেন্ট কমিটির* সাথে সহযোগিতা শুরু করে। ২০১৫ সালে শীততাপ-নিয়ন্ত্রিত কোচগুলো সামান্য উচ্চ মূলের টিকিট খরচে চালু করা হয়েছিল, তবে এটি দীর্ঘদিন স্থায়ী হয় নি এবং ২০১৬ সালের মধ্যে শীততাপ-নিয়ন্ত্রিত কোচ আর উপলব্ধ ছিল না।
## রুট এবং স্টেশন
ইয়াঙ্গুন শহরের বিভিন্ন অংশকে সংযুক্তকারী চক্ররেলটিতে মোট ৩৯টি স্টেশন রয়েছে।

## তথ্যসূত্র

বিষয়শ্রেণী:ইয়াঙ্গুনের পরিবহন ব্যবস্থা
বিষয়শ্রেণী:রেলওয়ে লুপ লাইন
বিষয়শ্রেণী:মিয়ানমারের মিটার গেজ রেলপথ
সুইসটেক সম্মেলন কেন্দ্র

**সুইসটেক সম্মেলন কেন্দ্র** হলো সুইজারল্যান্ডের একোল পলিটেকনিক ফেদেরালে দে লুসানে ক্যাম্পাসে অবস্থিত সম্মেলন কেন্দ্র।

## অনুষ্ঠান
### নিয়মিত
* ম্যাজিস্ট্রাল (ইপিএফএল গ্র্যাজুয়েশন অনুষ্ঠানসমূহ)
* প্লানেতে সান্তে
* ফোরাম ইপিএফএল
* পলিএলএএন
* দ্য ব্রেইন ফোরাম

### অন্যান্য
* ১৩ নভেম্বর ২০১৫: দ্য মুন রেস
* ইউরোপিয়ান স্পেস এজেন্সি - ইইউসিএলআইডি
* স্পোর্ট অ্যাকোর্ড কনভেনশন ২০১৬
* অ্যাপ্লাইড মেশিন লার্নিং ডেস ২০১৭
* ২৪ জানুয়ারি ২০১৮: প্রিমিয়ার তিরাগে দে আই'উয়েফা নেশনস লীগ

## আরও দেখুন
*লোজান ক্যাম্পাস

## বহিঃসংযোগ

* ব্রোচার
* ফ্লিকার

বিষয়শ্রেণী:সুইজারল্যান্ডে সম্মেলন কেন্দ্র
শফিকুর রহমান (দ্ব্যর্থতা নিরসন)

**শফিকুর রহমান** দ্বারা বোঝানো যেতে পারেঃ

* শফিকুর রহমান (বীর প্রতীক) - বাংলাদেশের মুক্তিযুদ্ধে খেতাবপ্রাপ্ত মুক্তিযোদ্ধা।
* শফিকুর রহমান (রাজনীতিবিদ) -বাংলাদেশ জামায়াতে ইসলামীর আমীর(প্রধান নেতা)।
* শফিকুর রহমান (মৌলভীবাজারের রাজনীতিবিদ) -বাংলাদেশের রাজনীতিবিদ ও মৌলভীবাজার-৪ আসনের সাবেক সংসদ সদস্য।
*শফিকুর রহমান (জেনারেল) -বাংলাদেশের একজন সেনা কর্মকর্তা যিনি সেনাবাহিনীর চিফ অব জেনারেল স্টাফ (সিজিএস)।

## আরও দেখুন

* শফিকুর রহমান চৌধুরী -বাংলাদেশের রাজনীতিবিদ ও সিলেট-২ আসনের সাবেক সংসদ সদস্য।
* মুহম্মদ শফিকুর রহমান -চাঁদপুর-৪ সংসদীয় আসনের সংসদ সদস্য।
*শফিক-উর-রহমান -বাংলাদেশ জাতীয়তাবাদী দলের রাজনীতিবিদ ও বাংলাদেশ কোস্ট গার্ডের সাবেক ডিরেক্টর জেনারেল।
* সফিকুর রহমান কিরণ -বাংলাদেশের রাজনীতিবিদ ও শরীয়তপুর-৩ আসনের সাবেক সংসদ সদস্য।
জামি

**নূরুদ্দীন আব্দুর রহমান জামি** (ফার্সি ও আরবি:  نور الدین عبد الرحمن جامی), যিনি মৌলবি নূরুদ্দীন আব্দুর রহমান বা আব্দুর রহমান মুহাম্মদ দাস্তি বা সাধারণত জামি বা তুর্কি ভাষায় মোল্লা জামি নামে পরিচিত, (৭ নভেম্বর ১৪১৪ - ৯ নভেম্বর ১৪৯২) ছিলেন একজন ফার্সি কবি। তিনি রহস্যধর্মী সুফি সাহিত্যের পণ্ডিত ও লেখক হিসেবে অবদানের জন্য সর্বাধিক পরিচিত। তার সবচেয়ে বিখ্যাত কাব্যসমূহ হল *হাফত আওরং*, *তোহফা আল-আহরার*, *[[লায়লী-মজনু]]*, *ফাতিহা আল-শাবাব*, *লাওয়াই*, *আল-দুররা আল ফাকিরা*।

## জীবনী
জামি ১৪১৪ সালের ৭ নভেম্বর খোরাসানের জামে (বর্তমান ঘোর প্রদেশ, আফগানিস্তান) জন্মগ্রহণ করেন। তার জন্মের পূর্ব তার পিতা নিজাম আল-দীন আহমাদ বি. শামস আল-দীন মুহাম্মদ ইস্ফাহান জেলার দস্ত থেকে সেখানে আসেন। জামির জন্মের কয়েক বছর পরে তাদের পরিবার হেরাতে চলে যান এবং সেখানে নিজামিয়া বিশ্ববিদ্যালয়ে গণিত, ফার্সি সাহিত্য, প্রাকৃতিক বিজ্ঞান, আরবি ভাষা, যুক্তি এবং ইসলামি দর্শন বিষয়ে অধ্যয়ন করেন।

তিনি মুসলিম বিশ্বের সবচেয়ে গুরুত্বপূর্ণ বিজ্ঞান শিক্ষা কেন্দ্র সমরখন্দে যান এবং তার শিক্ষা সম্পন্ন করেন। তিনি একটি তীর্থে অবস্থান করেন, যেখানে তার খ্যাতি বৃদ্ধি পায় এবং পারস্যে তার গুরুত্ব বেড়ে যায়। জামির ভাই মওলান মোহাম্মদ একজন পণ্ডিত ব্যক্তি এবং সঙ্গীত সাধক ছিলেন। তার মৃত্যুতে জামি একটি শোকসঙ্গীত রচনা করেন। জামির চার পুত্র জন্মগ্রহণ করেছিল, তন্মধ্যে তিনজন প্রথম বছর অতিক্রান্ত হওয়ার পূর্বেই মৃত্যুবরণ করে। জীবিত একমাত্র পুত্র ছিলেন জিয়াউল-দীন ইউসেফ। জামি এই পুত্রের জন্য তার *বাহারেস্তান* লিখেছিলেন।

## শিক্ষদান ও সুফিবাদ
জামি ১৪৫৩ সালে সুফি শায়খ হিসেবে তার কর্মজীবন শুরু করেন। তিনি সুফি পথের উপর একাধিক পাঠের ব্যাখ্যা প্রদান করেন। তিনি সুফিদের দুই শ্রেণিতে ভাগ করেন। জামি তার অত্যধিক ধর্মনিষ্ঠা ও রহস্যের জন্য পরিচিত। তিনি বাল্যকালে খাজা মোহাম্মদ পার্সা যখন তাদের শহরে আসেন তখন তার আশীর্বাদ পাওয়ার পর সুফিবাদের আগ্রহী হয়ে ওঠেন। সেখান থেকে স্বপ্নে তিনি সাদ-আল দীন কাসগারির নির্দেশ প্রাপ্ত হন ও তার সঙ্গী হন। জামি কাসাগারির অনুসারী হন এবং তিনি কাসাগারির নাতনীকে বিবাহ করে তার সাথে আত্মীয়তার সম্পর্ক গড়ে তোলেন। তিনি স্রষ্টার প্রতি অনুগত ছিলেন এবং স্রষ্টার সান্নিধ্য লাভের জন্য তিনি ইহজীবন ত্যাগ করতেও ইচ্ছাপোষণ করতেন। ফলে তিনি সামাজিক রীতি-নীতি পালনে উদাসীন ছিলেন।

## প্রভাব
জামি হেরাতে তিমুরি রাজসভায় দোভাষী ও সংবাদদাতার দায়িত্ব পালন করতেন। তার কবিতায় পারস্য সংস্কৃতি প্রতিফলন ঘটেছে এবং ইসলামি প্রাচ্য, মধ্য এশিয়া ও ভারত উপমহাদেশে তার জনপ্রিয় হয়ে ওঠে। তার কবিতায় জনসংস্কৃতির কিছু ধারণা প্রতিফলিত হয়, যা তার কাজে সুফিবাদ ও সুফিবাদের বাইরের ধারণাকে উপজীব্য করে তোলে। তিনি শুধু তার কবিতার জন্যই নন, তার ধর্মতাত্ত্বিক কাজ ও সাংস্কৃতিক কাজের জন্য পরিচিত ছিলেন। তার কাজগুলো সমরখন্দ থেক ইস্তানবুল ও পারস্যের খায়রাবাদ, এমনকি মুঘল সাম্রাজ্যের বিভিন্ন বিদ্যালয়ে পড়ানো হত। শতাব্দীর ধরে জামি তার কবিতা ও ব্যাপক জ্ঞানের জন্য প্রসিদ্ধ ছিলেন। গত শতাব্দীর শেষার্ধ্ব থেকে ইসলামি ও পারস্য শিক্ষার গবেষণার অভাবে তাকে এবং তার কাজসমূহ উপেক্ষিত ও বিস্মৃত হয়ে যাচ্ছে।

## তথ্যসূত্র

## বহিঃসংযোগ
* 
* 

বিষয়শ্রেণী:১৪১৪-এ জন্ম
বিষয়শ্রেণী:১৪৯২-এ মৃত্যু
বিষয়শ্রেণী:১৫শ শতাব্দীর কবি
বিষয়শ্রেণী:১৫শ শতাব্দীর লেখক
বিষয়শ্রেণী:ইরানি কবি
বিষয়শ্রেণী:ইরানি লেখক
বিষয়শ্রেণী:ইরানি সুফি
বিষয়শ্রেণী:১৫শ শতাব্দীর ইরানি ব্যক্তি
বিষয়শ্রেণী:সুফি কবি
বিষয়শ্রেণী:১৫শ শতাব্দীর ফার্সি ভাষার কবি
বিষয়শ্রেণী:হেরাতের_ব্যক্তি
স্বর্গপক্ষী ফুল

**স্বর্গপক্ষী ফুল বা স্ট্রেলিৎজিয়া** হল একটি উদ্ভিদের গণ, যাতে পাঁচটি বহুবর্ষজীবী প্রজাতি রয়েছে। এই গাছগুলো দক্ষিণ আফ্রিকার স্থানীয় উদ্ভিদ এবং Strelitziaceae পরিবারভুক্ত। এই গণের সাধারণ নাম হলো স্বর্গপক্ষী ফুল, কারণ এর ফুলগুলোর আকৃতি স্বর্গপক্ষীর মতো দেখায়। দক্ষিণ আফ্রিকায় একে সাধারণত ক্রেন ফুল (Crane flower) বলা হয়।

এই গণের মধ্যে S. nicolai এবং S. reginae — এই দুই প্রজাতি প্রায়ই গৃহসজ্জার উদ্ভিদ হিসেবে চাষ করা হয়।

স্বর্গপক্ষী ফুল হলো লস অ্যাঞ্জেলেস শহরের ফুলচিহ্ন, এবং এটি দক্ষিণ আফ্রিকার ৫০-সেন্ট মুদ্রার পেছন দিকেও চিত্রিত রয়েছে।

এটি কলাজাতীয় কন্দজ উদ্ভিদ, চিরসবুজ, পাতার বোঁটার কোল থেকে মঞ্জরি বেরোয়, তাতে ক্রমান্বয়ে ফুল ফোটে।

## বিবরণ
এই ফুল দক্ষিণ আফ্রিকা এবং ইংল্যান্ডের বিভিন্ন অঞ্চলে দেখতে পাওয়া যায় ৷ এই ফুল নানা ধরনের হয়, যার মধ্যে সবচেয়ে বড়ো এস নিকোলাই ৷ ১০ মিটার লম্বা হয় এই এস নিকোলাই। এর ফুল হয় সাদা ও নীল রঙের, দেখতে খুব রাজসিক। অন্যান্য প্রজাতিগুলো সাধারণত ২.০ থেকে ৩.৫ মিটার (৬ ফুট ৭ ইঞ্চি থেকে ১১ ফুট ৬ ইঞ্চি) পর্যন্ত বড় হয়। 

এই গাছের পাতা অনেক বড় হয়—৩০ থেকে ২০০ সেন্টিমিটার (১ ফুট থেকে ৬ ফুট ৭ ইঞ্চি) লম্বা এবং ১০ থেকে ৮০ সেন্টিমিটার (৩.৯ ইঞ্চি থেকে ২ ফুট ৭.৫ ইঞ্চি) চওড়া। দেখতে অনেকটা কলাগাছের পাতার মতো, তবে কাণ্ড বা পেটিওল (পাতার ডাঁটা) তুলনামূলকভাবে দীর্ঘ এবং পাতাগুলো দুই সারিতে এমনভাবে থাকে যে পুরো পাতার গুচ্ছটি এক ধরনের পাখার মতো চিরসবুজ মুকুট তৈরি করে।

গাঢ় ও মোটা একধরনের খোলস (spathe) থেকে ফুলগুলো গজায়, যা সাধারণত অনুভূমিক (আড়াআড়ি) দিক থেকে বের হয়। সাধারণত মৌটুসি জাতীয় পাখিরাই এ ফুলের পরাগায়ন করে। চাষের জন্য নাতিশীতোষ্ণ আবহাওয়াই সর্বোত্তম। 

## পরাগায়ন ও বংশবিস্তার
স্বর্গপক্ষী ফুলের উদ্ভিদ সাধারণত মৌটুসি এবং নীলমুখী হানিইটার (blue-faced honeyeater) দ্বারা পরাগিত হয়। এই পাখিগুলি যখন ফুলের স্প্যাথ (spathe) বা খোলা অংশে বসে মধু পান করে, তখন তাদের ওজনের চাপে সেই স্প্যাথ খুলে যায় এবং পাখির পায়ে পরাগ লাগিয়ে দেয়। এরপর পাখিটি অন্য ফুলে গেলে সেই পরাগ স্থানান্তরিত হয়। এটি একমাত্র উদ্ভিদ গণ (genus) যার পরাগায়ন পাখির পা-এর মাধ্যমে হয়, এমনটি মনে করা হয়।

তবে এই গাছে স্বাভাবিক কীটপতঙ্গ দ্বারা পরাগায়নের ব্যবস্থা নেই। মৌটুসী না থাকলে এই গাছের সফল বীজ গঠনের জন্য সাধারণত মানুষের হাতে পরাগায়ন করাতে হয়।

## প্রজাতি ও সংকরজাত
স্বর্গপক্ষী ফুলের মোট পাঁচটি প্রজাতিকে স্বীকৃত বলে গণ্য করা হয়। যদিও গবেষণায় দেখা গেছে যে, *S. juncea* আসলে *S. reginae-*এর ভেতরেই জিনগতভাবে পড়ে, অর্থাৎ এটি হয়তো নতুন একটি প্রজাতিতে পরিণত হওয়ার পথে একটি জেনেটিক রূপান্তর। 

## তথ্যসূত্র

বিষয়শ্রেণী:স্ট্রেলিৎজিসি
বিষয়শ্রেণী:জিঙ্গিবেরালসবর্গীয় উদ্ভিদ
টেলিভিশন বার্তাকক্ষ

**টেলিভিশন বার্তাকক্ষ** হল টেলিভিশন সংবাদ সম্পাদনার কেন্দ্রস্থল। একাধিক বিভাগের সমন্বয়ে বার্তাকক্ষ গঠিত। এরমধ্যে উল্লেখযোগ্য - জাতীয় বিভাগ, আন্তর্জাতিক বিভাগ, ক্রীড়া বিভাগ, ব্যবসায় বিভাগ, বিনোদন বিভাগ, ইত্যাদি। এছাড়াও প্রতিষ্ঠান ভেদে বিভাগের রকমফের হয়ে থাকে।

সবগুলো বিভাগ বা ডেস্ক নিয়ন্ত্রণ করা হয় কেন্দ্রীয় বিভাগ বা অ্যাসাইনমেন্ট বিভাগ থেকে। এক বা একাধিক ভারপ্রাপ্ত ব্যক্তি কেন্দ্রীয় বিভাগ পরিচালনা করে থাকেন। মূল নির্দেশনা দিয়ে থাকেন বার্তা প্রধান, সাধারণত বার্তা প্রধানই বার্তাকক্ষের সবগুলো বিভাগের প্রধান নিয়ন্ত্রকের ভূমিকায় থাকেন। অনেক টেলিভিশনে সম্পাদকীয় প্রধানের পদ রাখা হয়। বার্তা সম্পাদনার জন্য একাধিক বার্তা সম্পাদক থাকেন। জ্যেষ্ঠতার ক্রমানুসারে- বার্তা প্রধান, প্রধান বার্তা সম্পাদক, জ্যেষ্ঠ বার্তা সম্পাদক, বার্তা সম্পাদক, সহযোগী বার্তা সম্পাদক, সহকারী বার্তা সম্পাদক, জ্যেষ্ঠ বার্তাকক্ষ সম্পাদক, বার্তাকক্ষ সম্পাদক ও শিক্ষানবীশ বার্তাকক্ষ সম্পাদক। এই হলো বার্তাকক্ষে থাকা বিভিন্ন বিভাগ ও জনবলের পদানুক্রম। এরা অভ্যন্তরীণ জনবল হিসেবে কর্মরত থাকে।

মাঠ পর্যায়ে বিভিন্ন তথ্য/সংবাদ/অনুসন্ধানীমুলক প্রতিবেদন ও তথ্য সংগ্রহের কাজটি করে থাকেন রিপোর্টার বা প্রতিবেদকগণ। ভারপ্রাপ্ত ব্যক্তি প্রধান প্রতিবেদকের দায়িত্ব পালন করে থাকেন। জ্যেষ্ঠতার ক্রমানুসারে পদবীগুলো হল- প্রধান প্রতিবেদক, বিশেষ প্রতিনিধি, জ্যেষ্ঠ প্রতিবেদক, প্রতিবেদক ও শিক্ষানবীশ প্রতিবেদক। জেলা পর্যায়ে কর্মরত সকল জেলা প্রতিনিধিরা বার্তাকক্ষের নির্দেশনা অনুযায়ী তাদের দায়িত্ব পালন করে থাকেন।

বিষয়শ্রেণী:সংবাদ মাধ্যম
বিষয়শ্রেণী:টেলিভিশন
বিষয়শ্রেণী:সাংবাদিকতা
ইবলা

**ইবলা** (, আধুনিক: , **মারদিখ স্তূপ**) সিরিয়ার প্রাচীন রাজ্যগুলোর মধ্যে একটি। বসতির কারণে এখানে একটি স্তূপ সৃষ্টি হয়েছে যেটি আলেপ্পো থেকে  দক্ষিণ পশ্চিমাঞ্চলে এবং মারদিখ গ্রামের কাছেই অবস্থিত। খ্রিস্টপূর্ব তৃতীয় সহস্রাব্দে এবং খ্রিস্টপূর্ব দ্বিতীয় সহস্রাব্দের প্রথম অর্ধাংশে ইবলা একটি গুরুত্বপূর্ণ কেন্দ্রবিন্দু ছিল। ইবলার প্রথম সম্রাজ্যের শাসনকে বিশ্বের সবচেয়ে প্রাচীন বৈশ্বিক শাসন হিসেবে গণ্য করা হয়।

ব্রঞ্জ যুগের শুরুতে (খ্রিস্টপূর্ব ৩৫০০) যখন ইবলা প্রতিষ্ঠিত হয় তখন ইবলাতে খুব কম সংখ্যক মানুষের বসতি ছিল। ধীরে ধীরে এটি একটি গুরুত্বপূর্ণ সম্রাজ্যে পরিণত হয় এবং সিরিয়ার উত্তরাঞ্চল ও পূর্বাঞ্চলে এর বিস্তৃতি ঘটে। খ্রিস্টপূর্ব ২৩ শতকে ইবলা ধ্বংস হয়েছিল; পরে পুনরায় এটিকে তৈরি করা হয়।

## ইতিহাস
ধারণা করা হয় "ইবলা" নামটির অর্থ "সাদা পাথর"। খ্রিস্টপূর্ব ৩৫০০ বছর পূর্বে ইবলা সভ্যতা গড়ে ওঠে; ইবলা সভ্যতার আশপাশে নানান কৃষিভিত্তিক বসতি এটিকে আরো পূর্ণতা দান করে।
## আবিষ্কার
১৯৬৪ সালে, রোম লা সাপিয়েনজা বিশ্ববিদ্যালয়ের প্রত্নতত্ত্ববিদ পাওলো ম্যাথিওয়ের তত্ত্বাবধানে মারদিখ স্তূপে খনন কাজ শুরু করা হয়।
### গ্রন্থাগার
মারদিখ স্তূপে কিছু ফলক পাওয়া গিয়েছে। এই ফলকগুলো বিশ্বের সবচেয়ে প্রাচীন তথ্যভাণ্ডারের মধ্যে অন্যতম এবং এগুলো বিশ্বের সবচেয়ে প্রাচীন গ্রন্থাগারকেই নির্দেশ করে; এই ফলকগুলো কীভাবে বাস্তবে সাজানো হয়েছে এবং এর শ্রেণিবিন্যাস সম্পর্কেও যথেষ্ট তথ্য পাওয়া যায়। বড় ফলকগুলো মূলত তাকে রাখা ছিল, কিন্তু যখন মারদিখ স্তূপ বা প্রাসাদটি ধ্বংস করা হয় তখন ফলকগুলো মাটিতে পড়ে যায়। ঠিক কোথায় ফলকগুলো পড়েছে তার অবস্থান চিহ্নিত করে খননকারীরা বুঝতে পারেন ঠিক কোথায় এই ফলকগুলো রাখা ছিল; পরে আরও জানা যায় যে, ফলকগুলো মূলত বিষয় অনুসারে তাকে সাজানো ছিল।

## অর্থনীতি
প্রথম দিকে ইবলার প্রাসাদটিই অর্থনীতিকে নিয়ন্ত্রণ করত। কিন্তু বিত্তবান পরিবাররা সরকারের আদেশ-উপদেশ ছাড়াই নিজেদের আর্থিক কর্মকাণ্ড পরিচালনা করত। ইবলাতে বিনিময়প্রথার অর্থনীতি প্রচলিত ছিল; প্রাসাদটি হতে এর স্থায়ী ও অস্থায়ী শ্রমিকদের মাঝে খাবার বিতরণ করা হতো।
## সিরীয় গৃহযুদ্ধ
সিরীয় গৃহযুদ্ধের কারণে ২০১১ সালের মার্চে ইবলায় খনন কাজ স্থগিত করা হয় এবং স্থানটি প্রতিপক্ষের হাতে পড়ায় বিপুল পরিমাণ সম্পদ চুরি হয়ে গিয়েছিল। প্রচুর সুরঙ্গ খোড়া হয় এবং মানুষের কবর পাওয়া যায়। এখানে অলঙ্কার ও মূল্যবান বস্তু খুঁজে পাওয়ার লোভে বিদ্রোহীরা মানুষের কবরগুলোও সরিয়ে ফেলেছিল। বিদ্রোহীদের খনন ছাড়াও স্থানটিতে স্থানীয় গ্রামবাসীরা মূল্যবান বস্তুর লোভে খনন কাজ চালিয়েছিল।

## আরও দেখুন
* বাইবেলীয় প্রত্নতত্ত্ব
* ক্ষুদ্র কাল পরিক্রমা
## তথ্যসূত্র

## বহিঃসংযোগ

* Ebla (Tell Mardikh) Suggestion to have Ebla (Tell Mardikh) recognized as a UNESCO world heritage site
* Ebla - Tell Mardikh with photos and plans of the digs 
* ''Two Weights from Temple N at Tell Mardikh-Ebla'', by E. Ascalone and L. Peyronel (pdf)
* ''The Urban Landscape of Old Syrian Ebla''. F. Pinnock (pdf)


বিষয়শ্রেণী:স্তূপসমূহ
বিষয়শ্রেণী:আমোরীয় নগর
বিষয়শ্রেণী:প্রাচীন পূর্ব-ভূমধ্যসাগরীয় অঞ্চল
বিষয়শ্রেণী:প্রাক্তন রাজ্য
বিষয়শ্রেণী:খ্রিস্টপূর্ব ৪র্থ সহস্রাব্দে প্রতিষ্ঠিত রাষ্ট্র ও অঞ্চল
বিষয়শ্রেণী:খ্রিস্টপূর্ব ১৬শ শতাব্দীতে বিলুপ্ত রাষ্ট্র ও অঞ্চল
সারগোধা

**সারগোধা** (পাঞ্জাবী ও ) জনসংখ্যার দিক হতে পাকিস্তানের দ্বাদশ বৃহত্তম শহর। এছাড়াও শহরটি পাকিস্তানের পাঞ্জাব প্রদেশে অবস্থিত সারগোধা জেলার প্রশাসনিক কেন্দ্র। এটি পাকিস্তানের অন্যতম দ্রুত বর্ধনশীল শহরগুলোর মধ্যে একটি।

## ইতিহাস
## ভূগোল
### অবস্থান
### ভূসংস্থান
### জলবায়ু

## জনসংখ্যা
## প্রশাসন
## শিক্ষা
## তথ্যসূত্র
বি কিডুডে

**ফাতুমা বিনতি বারাকা** (প্রায়, ১৯১০; ১৭ এপ্রিল ২০১৩), এছাড়াও **বি কিডুডে** নামে সুপরিচত। তিনি তানজানিয়ায় জন্মগ্রহণকারী জানজিবারী তারব গায়িকা। তিনি "তারব ও উনয়াগো সংগীত সম্রাজ্ঞী" নামেও খ্যাত এবং সিতি বিনতি সাদের প্রেরণায় অনুপ্রাণিত। বি কিডুডে-র বাবা তৎকালীন  ঔপনিবেশিক জানজিবারের একজন নারকেল বিক্রেতা। বি কিডুডের সঠিক জন্মতারিখ সহ তার জীবনের অধিকাংশ ঘটনা জানা যায় না। তানজিবারের সংগীত ও সংস্কৃতিতে অবদানের জন্য ২০০৫ খ্রীস্টাব্দে বি কিডুডকে ওমেক্স পুরস্কার দ্বারা সম্মানিত করা হয়।

## পুরস্কার ও মনোনয়ন
### সম্মাননা সমূহ

### পুরস্কার
* ২০০৫ ওমেক্স পুরস্কার

### মনোনয়ন
*২০১১ জানজানিয়া সংগীত পুরস্কার - Best Collaboration & Best Traditional Song ('Ahmada' with Offside trick)
## তথ্যসূত্র

## আরও দেখুন
*তানজানিয়ার সংগীত
*তারব

## বহিঃসংযোগ
* Bi Kidude Honored with World Music Award
* The Venerable Queen of Taarab and Unyago 
* As Old As My Tongue: the myth and life of Bi Kidude documentary film on Bi Kidude.
* Biographic Notes
* Some recordings (An interview)

বিষয়শ্রেণী:২০১৩-এ মৃত্যু
বিষয়শ্রেণী:তানজানীয় গায়ীকা
বিষয়শ্রেণী:তানজানীয় সংগীতশিল্পী
বিষয়শ্রেণী:জানজিবার
বিষয়শ্রেণী:দীর্ঘায়ু দাবি
বিষয়শ্রেণী:১৯১০-এর দশকে জন্ম
সুজাতা (বাংলাদেশী অভিনেত্রী)

**সুজাতা** (জন্ম: ১০ আগষ্ট ১৯৪৭ **তন্দ্রা মজুমদার**) একজন বাংলাদেশী চলচ্চিত্র অভিনেত্রী। তিনি চলচ্চিত্র প্রযোজক এবং পরিচালকও। সুজাতা ফোক সম্রাজ্ঞী হিসেবে খ্যাত, কারণ তার অভিনীত প্রায় তিন শতাধিক চলচ্চিত্রে মধ্যে পঞ্চাশটিরও বেশি ফোক ঘরানার চলচ্চিত্র। তিনি ১৯৬৫ সালের *[[রূপবান]]* চলচ্চিত্রে অভিনয়ের জন্য সর্বাধিক পরিচিত। চলচ্চিত্রশিল্পে তার অবদানের জন্য ৪২তম জাতীয় চলচ্চিত্র পুরস্কারে তাকে আজীবন সম্মাননা পুরস্কারে ভূষিত করা হয়। শিল্পকলার চলচ্চিত্র শাখায় অবদানের জন্য তিনি ২০২১ সালে বাংলাদেশ সরকার কর্তৃক প্রদত্ত দ্বিতীয় সর্বোচ্চ বেসামরিক সম্মাননা একুশে পদকে ভূষিত হন।

## জীবনী
মজুমদার কুষ্টিয়ায় জন্মগ্রহণ করেন। তার পিতা গিরিজানাথ মজুমদার ও মাতা বীণা পানি মুজমদার। অভিনেতা আজিমের সাথে ১৯৬৭ সালে বিবাহবন্ধনে আবদ্ধ হন।

## কর্মজীবন
মজুমদার কর্মজীবনের শুরুতে মঞ্চ নাটকে অভিনয় করতেন। পরবর্তীকালে ওবায়দুল হকের *দুই দিগন্ত* চলচ্চিত্রের মাধ্যমে রূপালী পর্দায় অভিনয় শুরু করেন। মূল অভিনেত্রী হিসেবে প্রথম কাজী খালেক পরিচালিত *মেঘ ভাঙা রোদ* চলচ্চিত্রে অভিনয় করেন, তবে *[[রূপবান]]* চলচ্চিত্রের মাধ্যমে তিনি তার পরিচিতি লাভ করেন। ১৯৭৮ সালের পর প্রায় একযুগ অভিনয় থেকে দূরে থাকলেও বর্তমানে তিনি টেলিভিশন ও চলচ্চিত্রে অভিনয় করছেন।

## চলচ্চিত্রের তালিকা

## বই
* শিমুলির ৭১ (২০১৯)
* সুজাতার আত্মজীবনী (২০২০)

## তথ্যসূত্র

## বহিঃসংযোগ
* 
* 

বিষয়শ্রেণী:জন্ম সাল অজানা
বিষয়শ্রেণী:জীবিত ব্যক্তি
বিষয়শ্রেণী:বাংলাদেশী চলচ্চিত্র অভিনেত্রী
বিষয়শ্রেণী:বাংলাদেশী টেলিভিশন অভিনেত্রী
বিষয়শ্রেণী:শিল্পকলায় একুশে পদক বিজয়ী
বিষয়শ্রেণী:বাংলাদেশ জাতীয় চলচ্চিত্র পুরস্কার আজীবন সম্মাননা বিজয়ী
বিষয়শ্রেণী:কুষ্টিয়া জেলার অভিনয়শিল্পী
বিষয়শ্রেণী:খুলনা বিভাগের অভিনেত্রী
বিষয়শ্রেণী:২০২১-এ একুশে পদক বিজয়ী
বিষয়শ্রেণী:কুষ্টিয়ার ব্যক্তি
বিষয়শ্রেণী:বাঙালি অভিনেত্রী
বিষয়শ্রেণী:একুশে পদক বিজয়ী
বিষয়শ্রেণী:২০শ শতাব্দীর বাংলাদেশী অভিনেত্রী
বিষয়শ্রেণী:২১শ শতাব্দীর বাংলাদেশী অভিনেত্রী
রামগঞ্জ থানা

**রামগঞ্জ থানা** বাংলাদেশের লক্ষ্মীপুর জেলার অন্তর্গত রামগঞ্জ উপজেলার একটি গুরুত্বপূর্ণ বিখ্যাত থানা।

## প্রতিষ্ঠা কাল
রামগঞ্জ থানা প্রতিষ্ঠিত হয় ব্রিটিশ আমলের প্রথম দিকে ১৮৯১ সালে, পরবর্তিতে এটিকে উপজেলায় উন্নিত করা হয়।

## প্রশাসনিক এলাকাসমূহ
রামগঞ্জ উপজেলার ১টি পৌরসভা ও ১০টি ইউনিয়নের প্রশাসনিক কার্যক্রম রামগঞ্জ থানার আওতাধীন।

;পৌরসভা:
* রামগঞ্জ

;ইউনিয়নসমূহ:
* ১নং কাঞ্চনপুর
* ২নং নোয়াগাঁও
* ৩নং ভাদুর
* ৪নং ইছাপুর
* ৫নং চণ্ডিপুর
* ৬নং লামচর
* ৭নং দরবেশপুর
* ৮নং করপাড়া
* ৯নং ভোলাকোট
* ১০নং ভাটরা

## আরও দেখুন
* চট্টগ্রাম বিভাগ
* নোয়াখালী জেলা
* লক্ষ্মীপুর জেলা
* লক্ষ্মীপুর-১
* রামগঞ্জ উপজেলা
* রামগঞ্জ পৌরসভা
* রামগঞ্জ
* লামচর ইউনিয়ন

## তথ্যসূত্র
 বাংলাদেশ জাতীয় জ্ঞান কোষ বাংলাপিডিয়া

## বহিঃসংযোগ

বিষয়শ্রেণী:লক্ষ্মীপুর জেলার থানা
বিষয়শ্রেণী:রামগঞ্জ উপজেলা